Bɔ ni Wɔbaafee Wɔná Nibii Fɛɛ ni Yehowa Kɛduroɔ Wɔ lɛ Ahe Sɛɛ | Nikasemɔ\nKANEMƆ YƐ Afrikaans Aukan Baoule Batak (Karo) Batak (Toba) Biak Bislama Blɔfo Cakchiquel (Western) Cambodia Chitonga Chokwe Chol Cibemba Cinyanja Dangme Drehu Ewe Fon French Ga Garifuna Greenland Haitian Creole Hmong (White) Iban Italia Javanese Kabiye Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Krio Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nias Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Quichua (Imbabura) Saramacca Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tlapanec Tojolabal Totonac Tshiluba Tsonga Tzeltal Umbundu Uruund Venda Wallis Wayuunaiki Welsh Xhosa Zulu\n“Miji Yehowa, o-Nyɔŋmɔ lɛ, mɔ ni tsɔɔo nii ni hi hao.”—YESAIA 48:17.\nLALAI: 117, 114\nMɛni baanyɛ ahã nibii kpakpai ni Yehowa kɛduroɔ wɔ lɛ ekomɛi aŋmɛɛ wɔ?\nMɛni ji nibii komɛi ni kɛ́ wɔfee lɛ, ebaahã wɔná Biblia lɛ mli saji srɔtoi lɛ fɛɛ he sɛɛ?\nKɛ́ wɔkase saji ni aje gbɛ aŋma ahã oblahii kɛ oblayei loo mɛi ni jeee Odasefoi lɛ, mɛɛ gbɛ nɔ wɔbaaná he sɛɛ?\n1, 2. (a) Te Yehowa Odasefoi nuɔ he amɛhãa tɛŋŋ yɛ Biblia lɛ he? (b) Mɛɛ Biblia mli wolo loo woji onyaa he waa?\nYEHOWA ODASEFOI sumɔɔ Biblia lɛ waa. Eshɛjeɔ wɔmii, ehãa wɔ hiɛnɔkamɔ, ni wɔbaanyɛ wɔmu wɔfɔ̃ gbɛtsɔɔmɔi ni yɔɔ mli lɛ anɔ. (Romabii 15:4) Eji “Nyɔŋmɔ wiemɔ,” jeee gbɔmɛi anɔ.—1 Tesalonikabii 2:13.\n2 Ŋwanejee ko bɛ he akɛ, wɔ fɛɛ wɔyɛ Biblia mli wolo loo woji komɛi ni wɔnyaa he waa. Wɔteŋ mɛi komɛi sumɔɔ Sanekpakpai lɛ, ejaakɛ amɛhãa wɔnaa bɔ ni Yesu jie Yehowa sui ni nɔ bɛ lɛ akpo ehã. (Yohane 14:9) Mɛi komɛi hu sumɔɔ Biblia mli woji ni mli eyimɔ obɔbɔ kɛ gbalɛi lɛ. Woji nɛɛ ateŋ ekome ji Kpojiemɔ wolo lɛ, ni hãa wɔleɔ nibii ni etsɛŋ ebaaba lɛ. (Kpojiemɔ 1:1) Mɛi komɛi sumɔɔ Lala wolo lɛ kanemɔ, ejaakɛ emli wiemɔi lɛ shɛjeɔ amɛmii, ni mɛi komɛi hu nyaa Abɛi awolo lɛ kɛ ŋaawoi kpakpai ni yɔɔ mli lɛ ahe waa. No hewɔ lɛ, eyɛ faŋŋ akɛ, mɔ fɛɛ mɔ baanyɛ aná Biblia he sɛɛ.\n3, 4. (a) Te wɔnuɔ he wɔhãa tɛŋŋ yɛ asafo lɛ woji lɛ ahe? (b) Mɛɛ woji kɛ nibii yɔɔ ni aje gbɛ afee ahã mɛi pɔtɛi komɛi?\n3 Akɛni wɔsumɔɔ Biblia lɛ hewɔ lɛ, wɔsumɔɔ asafo lɛ woji lɛ hu. Nyɔŋmɔ Wiemɔ lɛ nɔ adamɔɔ aŋmalaa asafo lɛ woji, broshuɔi, magazin srɔtoi lɛ, kɛ nibii krokomɛi lɛ fɛɛ. Nibii nɛɛ fɛɛ jɛ Yehowa ŋɔɔ, ni amɛyeɔ amɛbuaa wɔ koni wɔya nɔ wɔhi emasɛi ni ‘wɔhe awa yɛ hemɔkɛyeli lɛ mli.’—Tito 2:2.\n4 Wɔwoji, vidioi, kɛ ekrokomɛi ni fata he lɛ pii yɛ ni afee ahã Yehowa Odasefoi fɛɛ, ekɔɔɔ he eko afii abɔ ni amɛye loo shihilɛ mli ni amɛyɔɔ. Shi ekomɛi hu yɛ ni afee ahã mɛi pɔtɛi komɛi. Akɛ nɔkwɛmɔnɔ lɛ, ekomɛi yɛ ni afee ahã oblahii kɛ oblayei, ni ekomɛi hu yɛ ni afee ahã fɔlɔi. Ni saji kɛ vidioi ni yɔɔ wɔwɛbsaiti lɛ nɔ lɛ pii yɛ ni afee ahã mɛi ni jeee Yehowa Odasefoi. Nibii srɔtoi nɛɛ fɛɛ hãa wɔnaa akɛ, Yehowa miihã mɛi srɔtoi fɛɛ mumɔŋ niyenii babaoo, taakɛ ewo shi akɛ ebaafee lɛ.—Yesaia 25:6.\n5. Mɛni kɛ́ wɔfee lɛ, Yehowa náa he miishɛɛ?\n5 Wɔteŋ mɛi pii yɛ ni wɔná kulɛ, wɔkɛ be babaoo baakase Biblia lɛ kɛ asafo lɛ woji lɛ fe bɔ ni wɔfeɔ bianɛ lɛ. Shi, akɛni be lɛ shɛɛɛ wɔnaa hewɔ lɛ, ekolɛ jeee woji lɛ eko fɛɛ eko wɔnyɛɔ wɔkaseɔ fitsofitso. Fɛɛ sɛɛ lɛ, kɛ́ wɔhe be kɛkane Biblia lɛ ni wɔkase wɔwoji lɛ, Yehowa baaná he miishɛɛ, ni no baatsɔɔ akɛ wɔkɛ wɔbe miitsu nii jogbaŋŋ. (Efesobii 5:15, 16) Shi, nɔ ko yɛ ni esa akɛ wɔkwɛ wɔhe nɔ jogbaŋŋ yɛ he. Ani ole nɔ ni ji?\n6. Mɛni baanyɛ ahã nibii kpakpai ni Yehowa kɛduroɔ wɔ lɛ ekomɛi aŋmɛɛ wɔ?\n6 Kɛ́ wɔkwɛɛɛ ni ahi lɛ, wɔbaaná jwɛŋmɔ lɛ akɛ, Biblia lɛ mli saji lɛ ekomɛi loo asafo lɛ woji lɛ ekomɛi ahe ehiaaa wɔ. Akɛ nɔkwɛmɔnɔ lɛ, ekolɛ shihilɛ ni wɔyɔɔ mli lɛ hewɔ lɛ, wɔbaasusu akɛ Biblia lɛ mli sane pɔtɛɛ ko he baŋ sɛɛnamɔ kɛhaŋ wɔ. Aloo ekolɛ, wɔfataaa mɛi ni atsɔɔ akɛ aje gbɛ afee wolo ko ahã lɛ ahe. Kɛ́ wɔshɛ Biblia lɛ fãi nɛɛ loo wɔnine shɛ woji ni tamɔ nɛkɛ anɔ lɛ, ani wɔkaneɔ? Ni kɛ́ wɔkaneɔ lɛ, te wɔkaneɔ lɛ tɛŋŋ? Ani wɔkɛ wɔhiŋmɛi tsɔɔ mli shwiaa, kɛkɛ lɛ wɔŋa naa wɔfɔ̃ shi? Kɛji nakai wɔfeɔ lɛ, belɛ, nibii kpakpai miiŋmɛɛ wɔ. No hewɔ lɛ, mɛni baaye abua wɔ koni wɔkafee nakai? Nɔ kome ni baaye abua wɔ waa ji, ni wɔbaahã ehi wɔjwɛŋmɔŋ akɛ, Biblia lɛ kɛ asafo lɛ woji lɛ fɛɛ jɛ Yehowa ŋɔɔ. Biblia lɛ kɛɔ akɛ: “Miji Yehowa, o-Nyɔŋmɔ lɛ, mɔ ni tsɔɔo nii ni hi hao.” (Yesaia 48:17) Yɛ nikasemɔ nɛɛ mli lɛ, wɔbaasusu nibii etɛ komɛi ni baaye abua wɔ ni wɔná nibii fɛɛ ni Yehowa kɛduroɔ wɔ lɛ ahe sɛɛ.\nNIBII KOMƐI NI BAAHÃ WƆNÁ WƆBIBLIA KANEMƆ LƐ HE SƐƐ\n7. Kɛ́ wɔmiikane Biblia lɛ fã ko lɛ, mɛni hewɔ esa akɛ wɔhã ehi wɔjwɛŋmɔŋ akɛ nɔ ko yɛ ni wɔbaanyɛ wɔkase yɛ mli?\n7 Kanemɔ kɛ jwɛŋmɔ lɛ akɛ, obaanyɛ okase nɔ ko yɛ mli. Eyɛ mli akɛ Biblia lɛ mli saji lɛ ekomɛi yɛ ni aŋma ahã mɔ loo mɛi pɔtɛi komɛi moŋ, shi Biblia lɛ kɛɔ akɛ, “Ŋmalɛ lɛ fɛɛ jɛ Nyɔŋmɔ mumɔ lɛŋ, ni ehe yɛ sɛɛnamɔ.” (2 Timoteo 3:16) No hewɔ lɛ, ekɔɔɔ he eko Biblia lɛ mli he ni wɔkaneɔ lɛ, esa akɛ wɔhã ehi wɔjwɛŋmɔŋ akɛ, nɔ ko yɛ ni wɔbaanyɛ wɔkase yɛ mli. Nyɛmi nuu ko wie akɛ: “Kɛ́ miikane Biblia lɛ, mibɔɔ mɔdɛŋ ni makai mihe akɛ, nibii pii yɛ ni manyɛ makase yɛ nɔ ni mikaneɔ lɛ mli.” Enɛ eye ebua lɛ ni enyɛ ena otii komɛi ni mɛi pii ni kaneɔ Biblia lɛ yɔseee. No hewɔ lɛ, dani wɔbaakane Biblia lɛ fã ko lɛ, esa akɛ wɔbi Yehowa ni eye ebua wɔ ni wɔkɛ wɔjwɛŋmɔ aya nibii ni wɔbaanyɛ wɔkase yɛ mli lɛ anɔ, ni eduro wɔ hiɛshikamɔ koni wɔnyɛ wɔnu nibii ni eesumɔ ni wɔkase lɛ ashishi jogbaŋŋ.—Ezra 7:10; kanemɔ Yakobo 1:5.\nAni ooná Biblia lɛ mli saji ni okaneɔ lɛ ahe sɛɛ jogbaŋŋ? (Kwɛmɔ kuku 7)\n8, 9. (a) Kɛ́ wɔkane Biblia lɛ fã ko lɛ, mɛɛ saji wɔbaanyɛ wɔbi wɔhe? (b) Mɛni taomɔ nii ni Yehowa kpaa gbɛ akɛ asafoŋ onukpai baashɛ he lɛ tsɔɔ wɔ yɛ ehe?\n8 Bi ohe saji. Kɛ́ okane Biblia lɛ fã ko ogbe naa lɛ, mɛɛ fioo ni obi ohe saji ni nyiɛ sɛɛ nɛɛ: ‘Mɛni enɛ hãa mileɔ yɛ Yehowa he? Te mafee tɛŋŋ mikɛ enɛ atsu nii yɛ mishihilɛ mli? Te mafee tɛŋŋ mikɛye mabua mɛi krokomɛi?’ Kɛ́ ojwɛŋ sanebimɔi nɛɛ anɔ lɛ, obaaná Biblia lɛ fã ni okane lɛ he sɛɛ waa. Naa enɛ he nɔkwɛmɔnɔ: Biblia lɛ etsɔɔ taomɔ nii ni esa akɛ Kristofonyo ko ashɛ he dani ahala lɛ akɛ asafoŋ onukpa. (Kanemɔ 1 Timoteo 3:2-7.) Wɔteŋ mɛi babaoo jeee asafoŋ onukpai. No hewɔ lɛ, ekolɛ wɔbaasusu akɛ sane nɛɛ nyɛŋ aye abua wɔ yɛ gbɛ ko gbɛ ko nɔ. Shi, kɛ́ wɔkɛ sanebimɔi etɛ ni wɔwie he yɛ kuku nɛɛ shishijee lɛ pɛi mli lɛ, wɔbaana akɛ, wɔ fɛɛ wɔbaanyɛ wɔkase nɔ ko yɛ mli. Nyɛhãa wɔfea nakai wɔkwɛa.\n9 “Mɛni enɛ hãa mileɔ yɛ Yehowa he?” Yehowa ji mɔ ni kɛ taomɔ nii ni esa akɛ mɔ ko ashɛ he dani ahala lɛ akɛ asafoŋ onukpa lɛ hã. Esumɔɔɔ ni ahalaa mɛi komɛi kɛkɛ ni amɛkwɛ asafo lɛ nɔ. Ni no hãa wɔnaa akɛ, asafo lɛ jara wa hã lɛ. Biblia lɛ kɛɔ akɛ, “ekɛ lɛ diɛŋtsɛ e-Bi lɛ lá” ni hé asafo lɛ. (Bɔfoi 20:28) No hewɔ lɛ, Yehowa miikpa gbɛ akɛ, asafoŋ onukpai lɛ baafee nɔkwɛmɔnɔ kpakpa amɛhã asafoŋbii lɛ, ni amɛbaabu bɔ ni amɛkwɛɔ asafo lɛ nɔ amɛhãa lɛ he akɔntaa amɛhã lɛ. Eesumɔ ni asafoŋbii lɛ anyɛ amu afɔ̃ amɛnɔ. (Yesaia 32:1, 2) No hewɔ lɛ, taomɔ nii nɛɛ hãa wɔnaa akɛ, Yehowa susuɔ wɔhe waa diɛŋtsɛ.\nYehowa miisumɔ ni wɔ fɛɛ wɔfee mɛi ni nuɔ nii ashishi ni nyɛɔ amɛkpɛɔ yiŋ ni ja yɛ saji ahe\n10, 11. (a) Mɛɛ gbɛ nɔ wɔbaanyɛ wɔkɛ ŋmalɛ ni wieɔ taomɔ nii ni esa akɛ asafoŋ onukpai ashɛ he lɛ atsu nii yɛ wɔshihilɛ mli? (b) Mɛɛ gbɛ nɔ wɔbaanyɛ wɔkɛye wɔbua mɛi krokomɛi?\n10 “Te mafee tɛŋŋ mikɛ enɛ atsu nii yɛ mishihilɛ mli?” Kɛ́ oosɔmɔ momo akɛ asafoŋ onukpa lɛ, esa akɛ okwɛ taomɔ nii nɛɛ amli ekoŋŋ yɛ be kɛ beiaŋ, koni kɛ́ otɔɔ fã fioo yɛ eko mli lɛ, ofee tsakemɔi. Kɛ́ ‘ootao otsɔ nɔkwɛlɔ lɛ,’ esa akɛ ofee bɔ fɛɛ bɔ ni obaanyɛ koni onyɛ oshɛ taomɔ nii nɛɛ ahe. (1 Timoteo 3:1) Kristofoi krokomɛi fɛɛ hu baanyɛ aná taomɔ nii nɛɛ ahe sɛɛ. Akɛ nɔkwɛmɔnɔ lɛ, Yehowa miisumɔ ni wɔ fɛɛ wɔfee mɛi ni nuɔ nii ashishi ni nyɛɔ amɛkpɛɔ yiŋ ni ja yɛ saji ahe. (Filipibii 4:5; 1 Petro 4:7) Kɛ́ asafoŋ onukpai ba amɛjeŋ jogbaŋŋ lɛ, asafoŋbii lɛ baakase amɛnɔkwɛmɔnɔ kpakpa lɛ kɛ amɛhemɔkɛyeli lɛ.—1 Petro 5:3; Hebribii 13:7.\n11 “Te mafee tɛŋŋ mikɛye mabua mɛi krokomɛi?” Wɔbaanyɛ wɔkɛ ŋmalɛi ni tsɔɔ sui ni akpaa gbɛ akɛ asafoŋ onukpai baajie lɛ kpo lɛ aye abua mɛi ni wɔkɛkpeɔ yɛ shiɛmɔ nitsumɔ lɛ mli kɛ mɛi ni wɔkɛkaseɔ Biblia lɛ, koni amɛna akɛ esoro asafoŋ onukpai lɛ yɛ osɔfoi lɛ ahe. Ebaanyɛ eye ebua wɔ ni wɔkai deŋme ni asafoŋ onukpai lɛ gboɔ yɛ wɔhewɔ lɛ hu. Ni no baahã wɔbu amɛ waa. (1 Tesalonikabii 5:12) Kɛ́ wɔtee nɔ wɔbu asafoŋ onukpai lɛ, amɛbaaya nɔ amɛsɔmɔ kɛ miishɛɛ.—Hebribii 13:17.\n12, 13. (a) Mɛɛ saji nɛkɛ wɔbaanyɛ wɔkɛ dɛŋdadei ni wɔyɔɔ lɛ atao mli kɛ́ wɔmiikane Biblia lɛ? (b) Okɛ nɔkwɛmɔnɔ ahã kɛtsɔɔ nɔ hewɔ ni kɛ́ wɔle saji krokomɛi ni kɔɔ ŋmalɛ ko he lɛ, ebaanyɛ ehã wɔyɔse otii komɛi ni ekolɛ mɛi pii yɔseŋ.\n12 Taomɔ nii amli. Sanebimɔi ni nyiɛ sɛɛ nɛɛ baanyɛ aye abua wɔ kɛ́ wɔmiikase Biblia lɛ:\nNamɔ ŋma Biblia mli wolo nɛɛ?\nNɛgbɛ aŋma yɛ ni mɛɛ be aŋma?\nMɛɛ nibii komɛi ni he hiaa tee nɔ be ni aŋmaa wolo nɛɛ?\nSanebimɔi nɛɛ ahetoo baanyɛ aye abua wɔ ni wɔyɔse otii komɛi ni ekolɛ mɛi pii yɔseŋ.\n13 Akɛ nɔkwɛmɔnɔ lɛ, Ezekiel 14:13, 14 lɛ kɛɔ akɛ: “Kɛ́ shikpɔŋ ko tɔ̃ ní ekɛfee esha eshi mi, ní mikpã minine mli yɛ enɔ, ní miku eboloo tso lɛ ní mihã hɔmɔ ba nɔ, ni mikpãtã gbɔmɔ kɛ kooloo hiɛ yɛ nɔ lɛ: Kɛ́ nɛkɛ hii etɛ nɛɛ, ni ji Noa, Daniel kɛ Hiob yɛ jɛi tete lɛ, amɛ diɛŋtsɛ amɛsusumai kɛkɛ amɛkɛ amɛjalɛ lɛ aaajie, Nuŋtsɔ Yehowa kɛɛ.” Kɛ́ wɔtao nii amli fioo lɛ, wɔbaana akɛ, Ezekiel ŋma sane nɛɛ aaafee afii 612 dani Kristo ba. No mli lɛ, Noa kɛ Hiob fɛɛ egboi jeeŋmɔ. Kɛ̃lɛ, Yehowa kai bɔ ni amɛye lɛ anɔkwa lɛ. Ni Daniel hu? No mli lɛ eye aaafee afii 20 pɛ. Kɛ̃lɛ, Yehowa bu lɛ eshi anɔkwafoi tamɔ Noa kɛ Hiob nɔ. Mɛni enɛ tsɔɔ wɔ yɛ Yehowa he? Etsɔɔ wɔ akɛ, Yehowa tsuji anɔkwafoi fɛɛ, ni oblahii kɛ oblayei hu fata he lɛ, ajara wa hã lɛ, ni enaa nɔ fɛɛ nɔ ni amɛfeɔ amɛhãa lɛ lɛ.—Lala 148:12-14.\nWƆNÁA SAJI SRƆTOI NI ASAFO LƐ ŊMALAA LƐ AHE SƐƐ\n14. Mɛɛ gbɛ nɔ oblahii kɛ oblayei náa saji ni asafo lɛ ŋmalaa ehãa amɛ lɛ ahe sɛɛ? Mɛɛ gbɛ nɔ mɛi krokomɛi hu baanyɛ aná saji ni tamɔ nɛkɛ lɛ ahe sɛɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n14 Saji ni aŋmalaa ahãa oblahii kɛ oblayei. Wɔbana akɛ, wɔbaanyɛ wɔná saji fɛɛ ni yɔɔ Biblia lɛ mli lɛ he sɛɛ. Ni nakai nɔŋŋ wɔbaanyɛ wɔná saji fɛɛ ni asafo lɛ ŋmalaa lɛ hu he sɛɛ. Nyɛhãa wɔsusua ekomɛi ahe wɔkwɛa. Nyɛsɛɛ nɛɛ, Yehowa etsɔ esafo lɛ nɔ eŋmala saji babaoo ehã oblahii kɛ oblayei.  (Kwɛmɔ shishigbɛ niŋmaa ni yɔɔ sane lɛ naagbee lɛ.) Saji nɛɛ yeɔ ebuaa amɛ ni amɛnyɛɔ amɛdamɔɔ naagbai ni amɛkɛkpeɔ yɛ skul kɛ naagbai ni amɛkɛkpeɔ be ni amɛdaraa lɛ anaa. Shi mɛɛ gbɛ nɔ wɔ fɛɛ wɔbaanyɛ wɔná saji nɛɛ ahe sɛɛ? Kɛ́ wɔkane saji nɛɛ lɛ, wɔbaana naagbai ni oblahii kɛ oblayei kɛkpeɔ, kɛ bɔ ni wɔbaafee wɔye wɔbua amɛ ni wɔwo amɛ hewalɛ.\nEsa akɛ Kristofoi ni edara lɛ aba amɛhe shi ni amɛ hu amɛkane saji ni aŋmalaa ahãa oblahii kɛ oblayei lɛ\n15. Mɛni hewɔ esa akɛ Kristofoi ni edara lɛ hu akase saji ni aŋmalaa ahãa oblahii kɛ oblayei lɛ?\n15 Esa akɛ Kristofoi ni edara lɛ aba amɛhe shi ni amɛ hu amɛkane saji nɛɛ. Naagbai ni awie he yɛ saji nɛɛ amli lɛ kɔɔ Kristofoi fɛɛ ahe. Akɛ nɔkwɛmɔnɔ lɛ, esa akɛ wɔ fɛɛ wɔfã wɔhemɔkɛyeli lɛ he, wɔye wɔhe nɔ, wɔtsi wɔhe kɛje nanemɛi fɔji kɛ hiɛtserɛjiemɔi ni esaaa ahe, ni wɔnyɛ wɔfee nɔ ni ja ekɔɔɔ he eko nɔ ni wɔnanemɛi baakɛɛ. No hewɔ lɛ, eyɛ mli akɛ oblahii kɛ oblayei ji mɛi titri ni aŋmalaa saji nɛɛ ahãa moŋ, shi fɛɛ jɛ Biblia lɛ mli, ni Kristofoi fɛɛ baanyɛ aná he sɛɛ.\n16. Mɛni ji nɔ kroko ni saji ni aŋmalaa ahãa oblahii kɛ oblayei lɛ yeɔ ebuaa amɛ ni amɛfee?\n16 Saji ni aŋmalaa ahãa oblahii kɛ oblayei lɛ baanyɛ aye abua amɛ ni amɛfee nibii ni baahã wekukpaa ni yɔɔ amɛ kɛ Yehowa teŋ lɛ mli awa. (Kanemɔ Jajelɔ 12:1, 13.) Mɛi ni edara lɛ baanyɛ aná saji ni tamɔ nɛkɛ lɛ hu ahe sɛɛ. Akɛ nɔkwɛmɔnɔ lɛ, sane ko ni yitso ji, “Young People Ask . . . How Can I Make Bible Reading Enjoyable?” (Oblahii kɛ Oblayei Biɔ Akɛ . . . Mɛni Baaye Abua Mi ni Manya Biblia lɛ Kanemɔ He?) lɛ je kpo yɛ April 2009 Awake! lɛ mli. Sane nɛɛ tsɔɔ nibii komɛi ni baaye abua wɔ ni wɔnya Biblia lɛ kanemɔ he, ni akɛ akrabatsa ko ni abaanyɛ afo ni akɛto lɛ fata he. Ani oblahii kɛ oblayei pɛ ji mɛi ni ná sane nɛɛ he sɛɛ? Dabi. Yoo ko ni ebote gbalashihilɛ mli ni efɔ lɛ wie akɛ: “Mináko Biblia lɛ kanemɔ mlɛo pɛŋ. Shi mikɛ ŋaawoi ni akɛhã yɛ sane nɛɛ mli lɛ bɔi nitsumɔ, ni ehã mina tsakpãa ni yɔɔ Biblia mli woji lɛ ateŋ. Ehã mina akɛ, Biblia muu lɛ fɛɛ wieɔ sane kome he.” Enɛ ehã enya Biblia lɛ kanemɔ he, ni amrɔ nɛɛ, emii shɛɔ ehe waa kɛ́ be shɛ ni ebaakane Biblia lɛ.\n17, 18. Kɛ́ wɔkane saji ni aŋmala ahã mɛi ni jeee Odasefoi lɛ, mɛɛ gbɛ nɔ wɔbaanyɛ wɔná he sɛɛ? Okɛ enɛ he nɔkwɛmɔnɔ ahã.\n17 Saji ni aŋmalaa ahãa mɛi ni jeee Odasefoi. Abɔi Buu-Mɔɔ ni ji nikasemɔ nɔ lɛ feemɔ kɛjɛ afi 2008, ni wɔná he sɛɛ waa. Aje gbɛ afee magazin nɛɛ ahã Yehowa Odasefoi. Shi wɔmagazin lɛ ekomɛi hu yɛ ni mɛi ni jeee Odasefoi ahewɔ afee. Ani wɔbaanyɛ wɔná nomɛi hu ahe sɛɛ? Hɛɛ. Susumɔ nɔkwɛmɔnɔ nɛɛ he okwɛ. Ŋɔɔ lɛ akɛ, mɔ ko ni ofɔ̃ lɛ nine akɛ eba Maŋtsɛyeli Asa lɛ nɔ lɛ eba, ni ehã omii eshɛ ohe waa. Be ni wielɔ lɛ hãa maŋshiɛmɔ lɛ, osusu bɔ ni mɔ ni ofɔ̃ lɛ nine lɛ baanu saji lɛ ashishi ehã, kɛ bɔ ni ebaata etsuiŋ waa ni ehã efee tsakemɔi komɛi yɛ eshihilɛ mli lɛ he. Enɛ hewɔ lɛ, sane lɛ ta bo hu otsuiŋ, ni ehã ohiɛ sɔ nakai maŋshiɛmɔ lɛ waa.\n18 Nakai nɔŋŋ ebaanyɛ eba lɛ kɛji wɔkane saji ni aŋmala ahã mɛi ni jeee Odasefoi lɛ. Akɛ nɔkwɛmɔnɔ lɛ, wiemɔi ni akɛtsuɔ nii kɛ́ aagbala Biblia mli sane ko mli yɛ Buu-Mɔɔ ni ji maŋbii anɔ lɛ mli, loo yɛ jw.org lɛ nɔ lɛ, ashishinumɔ waaa. Kɛ́ wɔkane saji ni tamɔ nɛkɛ lɛ, ebaahã wɔnu Biblia mli anɔkwalei komɛi ni wɔnuɔ shishi momo lɛ ashishi jogbaŋŋ fe tsutsu lɛ po. Kɛfata he lɛ, ekolɛ wɔbaana gbɛi krokomɛi ni wɔbaanyɛ wɔtsɔ nɔ wɔgbala nibii amli wɔhã mɛi ni wɔkɛkpeɔ yɛ shiɛmɔ nitsumɔ lɛ mli lɛ. Awake! lɛ hu hãa hemɔkɛyeli ni wɔyɔɔ akɛ Mɔ ko ni bɔ nibii fɛɛ lɛ mli waa, ni eyeɔ ebuaa wɔ ni wɔnaa bɔ ni wɔbaafee wɔfã wɔhemɔkɛyeli lɛ he.—Kanemɔ 1 Petro 3:15.\n19. Mɛni wɔbaanyɛ wɔfee kɛtsɔɔ Yehowa akɛ wɔhiɛ sɔɔ nibii ni ekɛduro wɔ lɛ?\n19 Eyɛ faŋŋ akɛ, Yehowa eduro wɔ ŋaawoi kɛ gbɛtsɔɔmɔi kpakpai babaoo. (Mateo 5:3) No hewɔ lɛ, nyɛhãa wɔyaa nɔ wɔkanea saji fɛɛ ni ekɛhãa wɔ lɛ, ni wɔkɛtsu nii. Kɛ́ wɔfee nakai lɛ, wɔbaaná he sɛɛ, ni no baatsɔɔ akɛ, wɔhiɛ sɔɔ nibii fɛɛ ni Yehowa kɛduro wɔ lɛ.—Yesaia 48:17.\n^ (kuku 14) Saji nɛɛ ekomɛi yɛ Questions Young People Ask—Answers That Work wolo lɛ Kpo 1 kɛ 2 lɛ mli. Ni ekomɛi hu jeɔ kpo yɛ saneyitso ni ji, “Saji ni Oblahii kɛ Oblayei Biɔ” lɛ shishi yɛ wɔwɛbsaiti lɛ nɔ.\nYehowa woɔ wɔ ŋaa ni etsɔɔ wɔ gbɛ koni ahi ahã wɔ. Nibii ni Yehowa kɛduroɔ wɔ lɛ ekomɛi ji, saji ni yɔɔ Biblia lɛ, wɔwoji lɛ, kɛ jw.org lɛ nɔ lɛ. Kɛ́ wɔkane saji nɛɛ, ni wɔkase amɛ fitsofitso lɛ, wɔbaaná he sɛɛ\nKɛ́ akɛɛ mɔ ko miikane Biblia lɛ loo asafo lɛ woji lɛ kɛ jwɛŋmɔ lɛ akɛ, ebaanyɛ ekase nɔ ko yɛ mli lɛ, etsɔɔ akɛ, mɔ lɛ jwɛŋɔ sane ni ekaneɔ lɛ nɔ, ni ekwɛɔ bɔ ni ebaafee ekɛtsu nii yɛ eshihilɛ mli


SANEYELI nɛɛ je shishi afi 1995, ni ehe afii 15 dani eba naagbee. Yɛ nakai be lɛ mli fɛɛ lɛ, mɛi ni sumɔɔɔ akɛ mɔ fɛɛ mɔ halaa jamɔ ni esumɔɔ lɛ te shi amɛwo anɔkwa Kristofoi ni yɔɔ Russia lɛ. Shiteekɛwolɔi nɛɛ tswa amɛfai shi akɛ amɛbaaha abule Yehowa Odasefoi lɛ ashishi yɛ Moscow kɛ Russia maŋ lɛ hei krokomɛi. Fɛɛ sɛɛ lɛ, Yehowa ha wɔsuɔmɔ nyɛmimɛi ni yɔɔ Russia ni tee nɔ amɛye lɛ anɔkwa lɛ ye bem yɛ saneyeli lɛ mli. Shi mɛni kwraa kɛ saneyeli nɛɛ ba?\nHEYELI EBA AGBƐNƐ!\nYɛ afi 1990 afii lɛ shishijee gbɛ lɛ, ajie naatsĩi ni akɛba wɔnyɛmimɛi ni yɔɔ Russia lɛ nɔ kɛjɛ afi 1917 lɛ, ni no ha amɛná jamɔ mli heyeli ekoŋŋ. Yɛ afi 1991 lɛ, Soviet Union nɔyeli lɛ kpɛlɛ amɛnɔ yɛ mla naa akɛ jamɔ kuu. Beni Soviet Union nɔyeli lɛ ba naagbee lɛ, Russia Maŋ lɛ ŋmɛ gbɛ ni akɛ Yehowa Odasefoi lɛ ajamɔ lɛ wo mla shishi. Kɛfata he lɛ, Maŋ lɛ kpɛlɛ nɔ akɛ Odasefoi ni awa amɛ yi yɛ amɛjamɔ lɛ hewɔ yɛ afii nyɔŋmai abɔ ni tsɔ hiɛ lɛ mli lɛ ji mɛi ni maŋkwralɔi lɛ wa amɛ yi yakatswaa. Yɛ afi 1993 lɛ, Moscow Nitsumɔhe ni Kwɛɔ Maŋ lɛ Mla Saji Anɔ (Moscow’s Department of Justice) lɛ ŋmɛ gbɛ ni akɛ Moscow Community of Jehovah’s Witnesses, ni ji mla naa gbɛ́i ni akɛle wɔ yɛ Moscow lɛ wo maŋ lɛ mla shishi. Nakai afi lɛ nɔ nɔŋŋ lɛ, akɛ Russia mla wolo hee ni ŋmɛɔ gbɛ koni mɔ fɛɛ mɔ kɛ ehe ayadɔmɔ jamɔ kuu ni esumɔɔ lɛ bɔi nitsumɔ. Ebɛ naakpɛɛ mɔ akɛ nyɛmi nuu ko kɛ miishɛɛ kɛɛ akɛ, “Wɔsusuko he pɛŋ akɛ wɔbaaná heyeli ni tamɔ nɛkɛ!” Ekɛshi sɛɛ akɛ, “Wɔkɛ afii 50 sɔŋŋ emɛ heyeli nɛɛ!”\nNyɛmimɛi hii kɛ yei ni yɔɔ Russia lɛ kɛ “be ni hi” nɛɛ tsu nii jogbaŋŋ, kɛtsɔ shiɛmɔ nitsumɔ lɛ ni amɛtsu babaoo lɛ nɔ, ni mɛi pii bo toi. (2 Tim. 4:2, Ga Biblia hee) Yoo ko wie akɛ, “Mɛi babaoo yɛ jamɔ he miishɛɛ.” Etsɛɛɛ kɛkɛ ni shiɛlɔi, gbɛgbalɔi, kɛ asafoi lɛ ayibɔ ku ebɔ he toi abɔ. Kɛjɛ afi 1990 kɛyashi afi 1995 lɛ, Odasefoi ni yɔɔ Moscow lɛ ayibɔ tee hiɛ kɛjɛ 300 kɛteke 5,000! Beni Yehowa tsuji ni yɔɔ Moscow lɛ ayibɔ lɛ yaa hiɛ lɛ, mɛi ni sumɔɔɔ akɛ mɔ fɛɛ mɔ halaa jamɔ ni esumɔɔ lɛ hao. Yɛ afi 1990 afii lɛ teŋgbɛ lɛ, shiteekɛwolɔi nɛɛ kɛ Odasefoi lɛ tswa yɛ saneyelihei. Wɔbaajara saneyeli ni tee nɔ yɛ be kpalaŋŋ mli dani ana naa lɛ mli wɔwo fãi ejwɛ mli.\nATAO SAJI AMLI AKƐ ABAANA NƆ FƆŊ KO LO\nSaneyeli lɛ klɛŋklɛŋ fã lɛ je shishi yɛ June 1995. Kuu ko ni yɔɔ Moscow ni ale akɛ amɛfata Russia Ɔtodɔks Sɔlemɔ lɛ he lɛ yasama wɔnyɛmimɛi lɛ akɛ amɛkɛ amɛhe woɔ awuiyeli nifeemɔi amli. Kuu nɛɛ kɛɛ amɛdamɔ wekumɛi ni mli efu akɛ amɛhefatalɔi loo amɛbii etsɔmɔ Odasefoi lɛ anajiaŋ. Yɛ June 1996 lɛ, abɔi sane lɛ mli taomɔ akɛ abaana efɔŋ ko yɛ Odasefoi lɛ ahe lo, shi anaaa eko. Fɛɛ sɛɛ lɛ, kuu nɛɛ yasama wɔnyɛmimɛi lɛ ekoŋŋ—amɛfolɔ wɔnyɛmimɛi lɛ anaa ekoŋŋ akɛ amɛkɛ amɛhe woɔ awuiyeli nifeemɔi amli. Sajiamlitaolɔi lɛ tao sane lɛ mli ekoŋŋ, shi amɛna akɛ naafolɔmɔi lɛ fɛɛ ji amale. Shiteekɛwolɔi lɛ saa amɛyasama wɔnyɛmimɛi lɛ nɔ ni ji shii etɛ nɔ yɛ sane kome too lɛ nɔŋŋ he. Shikome ekoŋŋ lɛ, atao Yehowa Odasefoi ni yɔɔ Moscow lɛ asane lɛ mli, shi maŋ lɛ lɔyafonyo lɛ bua sane lɛ nakai nɔŋŋ—abɛ nɔ ko ni abaadamɔ nɔ akojo amɛ. Shiteekɛwolɔi nɛɛ ku sɛɛ amɛyasama wɔnyɛmimɛi lɛ nɔ ni ji shii ejwɛ nɔ, shi shikome ekoŋŋ lɛ, maŋ lɛ lɔyafonyo lɛ enaaa nɔ ko. Naakpɛɛ sane ji akɛ, nakai kuu lɛ nɔŋŋ saa bi ni atao sane lɛ mli ekoŋŋ. Naagbee lɛ, mɔ kroko ni tao sane lɛ mli lɛ kɛ saneyeli lɛ ba naagbee yɛ April 13, 1998.\nLɔyafonyo ko ni fata he ni aye sane lɛ kɛɛ akɛ, “shi nɔŋŋ kɛkɛ ni nɔ ko ni akpaaa gbɛ kwraa ba.” Eyɛ mli akɛ maŋ lɛ lɔyafoi lɛ anajiaŋdamɔlɔ ni nyiɛ hiɛ kɛtao sane lɛ mli nɔ ni ji shii enumɔ nɔ nɛɛ kɛɛ amɛnaaa odaseyeli ko ni tsɔɔ akɛ Odasefoi lɛ efee efɔŋ ko moŋ, shi fɛɛ sɛɛ lɛ, ewo maŋbii lɛ ŋaa ni amɛyasama wɔnyɛmimɛi lɛ ekoŋŋ. Najiaŋdamɔlɔ nɛɛ kɛɛ Odasefoi ni yɔɔ Moscow lɛ miiku maŋ lɛ kɛ majimaji ateŋ mla mli. Saneyelihe ni ji Northern Administrative Circuit of Moscow lɛ lɔyafonyo lɛ kpɛlɛ nɔ, ni eyasama nyɛmimɛi lɛ. * Yɛ September 29, 1998 lɛ, abɔi sane lɛ yeli yɛ Moscow Golovinsky District Court lɛ. Saneyeli lɛ fã ni ji enyɔ lɛ eje shishi.\nBIBLIA LƐ YƐ SANEYELIHE\nMaŋ lɛ lɔyafonyo Tatyana Kondratyeva je saneyeli lɛ shishi yɛ saneyelihe ko ni yɔɔ Moscow kooyigbɛ ni mɛi eyi mli obɔ lɛ mli, ni edamɔ maŋ lɛ mla ko ni awo yɛ afi 1997, ni tsɔɔ akɛ Ɔtodɔks Kristofoi ajamɔ, Islam, Yudafoi ajamɔ, kɛ Budafoi ajamɔ lɛ pɛ ji jamɔi ni akpɛlɛɔ nɔ yɛ maŋ lɛ mli lɛ nɔ eye sane lɛ. * Nakai mla lɛ hewɔ lɛ, ebafee nɔ ni wa kɛha jamɔi krokomɛi akɛ amɛaaná mla naa hegbɛ kɛjá yɛ maŋ lɛ mli. Agbɛnɛ hu lɛ, mla nɛɛ ŋmɛɔ saneyelihei agbɛ ní amɛtsĩ jamɔi ni haa mɛi ahe tsɛ̃ɔ mɛi krokomɛi lɛ anaa. Maŋ lɛ lɔyafonyo lɛ damɔ mla nɛɛ nɔ efolɔ Yehowa Odasefoi lɛ anaa akɛ amɛhaa mɛi ahe tsɛ̃ɔ mɛi, amɛfiteɔ wekui, ni no hewɔ lɛ esa akɛ atsĩ amɛnaa.\nLɔyafonyo ni fãa wɔnyɛmimɛi lɛ ahe lɛ bi akɛ: “Moscow Asafo lɛ mli namɛi ji mɛi ni eku mla lɛ mli lɛ?” Maŋ lɛ lɔyafonyo lɛ nyɛɛɛ ekɛ gbɛ́i kome po aha. Shi ekɛɛ Yehowa Odasefoi lɛ awoji lɛ haa amɛhe tsɛ̃ɔ jamɔi krokomɛi amlibii. Ekane saji komɛi kɛjɛ Buu-Mɔɔ kɛ Awake! woji tɛtrɛbii lɛ kɛ wɔwoji krokomɛi amli kɛma esane lɛ nɔ mi (kwɛmɔ mfoniri ni yɔɔ yiteŋgbɛ lɛ). Beni abi lɛ ni etsɔɔ gbɛ nɔ ni woji nɛɛ haa Odasefoi lɛ ahe tsɛ̃ɔ mɛi lɛ, ekɛɛ akɛ: “Yehowa Odasefoi lɛ tsɔɔ akɛ amɛjamɔ lɛ pɛ ji anɔkwa jamɔ.”\nLɔyafonyo ko ni eji Odasefonyo lɛ ha kojolɔ lɛ Biblia, ni eha maŋ lɛ lɔyafonyo lɛ hu eko, ni ekane Efesobii 4:5 lɛ, ni jɛmɛ kɛɔ akɛ: “Nuŋtsɔ kome, hemɔkɛyeli kome, baptisimɔ kome.” Nɔŋŋ beni ayaana lɛ, kojolɔ lɛ, maŋ lɛ lɔyafonyo lɛ, kɛ wɔlɔyafonyo lɛ—ni amɛ fɛɛ amɛhiɛ Biblia lɛ—miisusu ŋmalɛi tamɔ Yohane 17:18 kɛ Yakobo 1:27 lɛ he. Kojolɔ lɛ bi akɛ: “Ani ŋmalɛi nɛɛ haa mɛi ahe tsɛ̃ɔ jamɔi krokomɛi amlibii?” Maŋ lɛ lɔyafonyo lɛ ha hetoo akɛ eleee Biblia lɛ mli tsɔ bɔ ni ebaanyɛ ewie nɔ ko yɛ Biblia lɛ he. Wɔlɔyafonyo lɛ kɛ Russia Ɔtodɔks Sɔlemɔ lɛ woji komɛi ni wieɔ eshiɔ Yehowa Odasefoi nyanyaanya lɛ tsɔɔ, ni ebi akɛ: “Ani saji ni yɔɔ woji nɛɛ amli lɛ teɔ shi ewoɔ mla lɛ?” Maŋ lɛ lɔyafonyo lɛ ha hetoo akɛ: “Minyɛŋ nɔ ko mawie yɛ enɛ he, ejaakɛ mihe esako yɛ jamɔ he saji amli.”\nNAAFOLƆMƆI NI ODASEYELI BƐ HE\nBeni maŋ lɛ lɔyafonyo lɛ folɔɔ Odasefoi lɛ anaa akɛ amɛfiteɔ wekui lɛ, ekɛɛ amɛyeee gbii juji komɛi, tamɔ Blonya. Shi sɛɛ mli lɛ, ekpɛlɛ nɔ akɛ Russia mla lɛ biii ni maŋbii lɛ aye Blonya. Russiabii—ní Yehowa Odasefoi ni yɔɔ Russia lɛ fata he lɛ—yɛ hegbɛ ni amɛhalaa nɔ ni amɛsumɔɔ. Maŋ lɛ lɔyafonyo lɛ kɛɛ hu akɛ wɔsafo lɛ ‘haaa gbekɛbii lɛ ajɔɔ amɛhe bɔ ni sa, ni ehaaa amɛfee nibii ni baaha amɛná miishɛɛ.’ Shi beni abi lɛ enɛ he sane lɛ, etsɔɔ akɛ ekɛ gbekɛ ko ni fɔlɔi ni ji Odasefoi tsɔse lɛ lɛ ewieko dã. Beni lɔyafonyo ko bi maŋ lɛ lɔyafonyo lɛ kɛji etee Yehowa Odasefoi lɛ akpee ko shishi dã lo lɛ, eha hetoo akɛ: “Ehe ehiaaa.”\nMaŋ lɛ lɔyafonyo lɛ tsɛ datrɛfonyo kpanaa ko ni tsuɔ jwɛŋmɔ mli naagbai ahe nii lɛ koni ebaye nɔ ni ewie lɛ he odase. Lɛ hu etsɔɔ akɛ mɛi ni kaneɔ wɔwoji lɛ náa jwɛŋmɔ mli naagbai. Beni wɔlɔyafoi lɛ ateŋ mɔ kome yɔse akɛ nibii ni datrɛfonyo kpanaa lɛ ŋmala eha saneyelihe lɛ tamɔ saji ni Moscow Patriarchate (Ɔtodɔks Sɔlemɔ ni yɔɔ Moscow lɛ) lɛ eŋmala lɛ nɔŋŋ lɛ, ebi lɛ he sane, ni datrɛfonyo lɛ kpɛlɛ nɔ akɛ nibii ni eŋmala lɛ ekomɛi kɛ nɔ ni sɔlemɔ lɛ eŋma lɛ yaa pɛpɛɛpɛ. Ekɛɛ akɛ, “Wɔ fɛɛ wɔjie sane lɛ kɛjɛ he kome too lɛ nɔŋŋ.” Beni atee nɔ abibii lɛ saji lɛ, ayɔse faŋŋ akɛ, ekwɛko Yehowa Odasefonyo ko dã. Nɔ ni tamɔɔɔ nɔ ni ewie lɛ, jwɛŋmɔŋ naagbai ahe datrɛfonyo kpanaa kroko hu ye odase yɛ saneyelihe lɛ akɛ ekwɛ Odasefoi ni yɔɔ Moscow lɛ ateŋ mɛi ni fa fe 100. Etsɔɔ akɛ Odasefoi ni ekwɛ nɛɛ ateŋ mɔ ko mɔ ko bɛ jwɛŋmɔ mli naagba, ni ekɛfata he akɛ, kɛjɛ beni mɛi ni ekwɛ lɛ batsɔmɔ Odasefoi nɛɛ, bulɛ ni amɛyɔɔ kɛha jamɔi krokomɛi amlibii lɛ etee ehiɛ.\nWƆYE BEM—SHI EBAKO NAAGBEE\nYɛ March 12, 1999 lɛ, kojolɔ lɛ hala woloŋlelɔi enumɔ komɛi koni amɛkase Yehowa Odasefoi lɛ awoji lɛ ni amɛtsɔɔ amɛjwɛŋmɔ yɛ sane lɛ he, kɛkɛ ni ekɛ saneyeli lɛ kpasa shi dã. Shi dani enɛ baaba lɛ, no mli lɛ Russia maŋ lɛ Nitsumɔhe ni Kwɛɔ Koni Aye Jalɛ Sane lɛ ebi woloŋlelɔi akuu ko ní amɛkase wɔwoji lɛ koni amɛtsɔɔ amɛjwɛŋmɔ yɛ he. Yɛ April 15, 1999 lɛ, kuu lɛ ni maŋ lɛ kɛ nitsumɔ lɛ wo edɛŋ lɛ tsɔɔ akɛ, enaaa nɔ ko kwraa yɛ wɔwoji lɛ amli ni baanyɛ aye awui. No hewɔ lɛ yɛ April 29, 1999 lɛ, Nitsumɔhe ni Kwɛɔ Koni Aye Jalɛ Sane lɛ saa amɛha Yehowa Odasefoi lɛ hegbɛ ekoŋŋ akɛ jamɔ ni mla fĩɔ sɛɛ yɛ Russia. Shi enɛ fɛɛ sɛɛ lɛ, Moscow saneyelihe lɛ ma nɔ mi doo akɛ, kuu ni ehala lɛ aya nɔ akase wɔwoji lɛ ní amɛtsɔɔ amɛjwɛŋmɔ yɛ he. Enɛ ha sane lɛ fee naakpɛɛ fioo—Russia Nitsumɔhe ni Kwɛɔ Koni Aye Jalɛ Sane lɛ kɛɛ Yehowa Odasefoi lɛ yeɔ mla lɛ nɔ, no hewɔ lɛ abaanyɛ aŋmɛ amɛ gbɛ yɛ mla naa ni amɛsɔmɔ, shi yɛ nakai beaŋ nɔŋŋ lɛ, Moscow maŋ lɛ Nitsumɔhe ni Kwɛɔ Koni Aye Jalɛ Sane lɛ kɛɛ Odasefoi lɛ yeee mla nɔ, no hewɔ lɛ aatao amɛsaji amli!\nAaafee afii enyɔ ho dani asaa atsɛ sane lɛ ekoŋŋ, ni yɛ February 23, 2001 lɛ, Kojolɔ Yelena Prokhorycheva bua sane lɛ. Beni ekwɛ niiamlitaomɔ ni kuu ni ekɛ nitsumɔ wo amɛdɛŋ lɛ fee lɛ mli lɛ, emu sane naa akɛ: “Nɔ ko bɛ ni abaanyɛ adamɔ nɔ atsĩ Yehowa Odasefoi ni yɔɔ Moscow lɛ anitsumɔ lɛ naa.” Naagbee lɛ, saneyelihe lɛ na akɛ naafolɔmɔi fɛɛ ni akɛba wɔnyɛmimɛi lɛ anɔ lɛ ji amale! Shi maŋ lɛ lɔyafonyo lɛ ekpɛlɛɛɛ bɔ ni abua sane lɛ nɔ, ni ekɛ sane lɛ tee Moscow Maŋtiase lɛ Saneyelihe lɛ ni asaa akwɛ mli ekoŋŋ. Nyɔji etɛ sɛɛ yɛ May 30, 2001 lɛ, saneyelihe nɛɛ tswa bɔ ni Kojolɔ Prokhorycheva bua sane lɛ eha lɛ efɔ̃. Ebi koni asaa aye sane lɛ ekoŋŋ, ni ehala maŋ lɛ lɔyafonyo lɛ nɔŋŋ akɛ lɛ etsu he nii, shi etsake kojolɔ lɛ. Saneyeli lɛ fã ni ji etɛ lɛ baaje shishi kɛjɛ biɛ.\nWƆYE FƆ́—SHI EBAKO NAAGBEE\nYɛ October 30, 2001 lɛ, Kojolɔ Vera Dubinskaya bɔi sane lɛ yeli. * Maŋ lɛ lɔyafonyo Kondratyeva saa efolɔ Yehowa Odasefoi lɛ anaa akɛ amɛhaa mɛi ahe tsɛ̃ɔ mɔ, ni ekɛfata he akɛ, esa akɛ atsĩ Yehowa Odasefoi ni yɔɔ Moscow lɛ anaa koni no afee hebuu kɛha amɛ! Beni Odasefoi 10,000 ni yɔɔ Moscow lɛ nu sane nɛɛ, amɛ fɛɛ amɛkɛ amɛwaonaa gbɛ́i wo wolo shishi amrɔ nɔŋŋ kɛtsɔɔ akɛ amɛsumɔɔɔ “hebuu” ni maŋ lɛ lɔyafonyo lɛ kɛɛ naatsĩi lɛ baaha amɛná lɛ.\nMaŋ lɛ lɔyafonyo lɛ tsɔɔ mli akɛ ehe ehiaaa ni ekɛ odaseyeli ko aha kɛtsɔɔ akɛ Odasefoi lɛ miifee nɔ ko ni ejaaa. Ekɛɛ saneyeli lɛ kɔɔ Yehowa Odasefoi lɛ awoji kɛ amɛhemɔkɛyelii lɛ ahe, shi jeee nibii ni amɛfeɔ lɛ. Ekɛɛ ebaaha mɔ ko ni jɛ Russia Ɔtodɔks Sɔlemɔ lɛ mli abadamɔ shi akɛ edasefonyo. Nɔ ni ewie nɛɛ tsɔɔ faŋŋ akɛ osɔfoi lɛ ji mɛi ni hɔ sɛɛ koni atsĩ Odasefoi lɛ anitsumɔ lɛ naa lɛ. Yɛ May 22, 2003 lɛ, kojolɔ lɛ bi kuu ko ni le jamɔi ahe saji jogbaŋŋ lɛ koni amɛkase Yehowa Odasefoi lɛ awoji lɛ ekoŋŋ.\nYɛ February 17, 2004 lɛ, asaa atsɛ́ sane lɛ ekoŋŋ koni akwɛ niiamlitaomɔ ni kuu lɛ yafee lɛ mli. Niiamlitaolɔi nɛɛ na akɛ wɔwoji lɛ woɔ mɛi ni kaneɔ lɛ hewalɛ “ní amɛbáa weku kɛ gbalashihilɛ he gbɛjianɔtoo lɛ yi,” ni ákɛ, wiemɔ ni awie akɛ wɔwoji lɛ woɔ mɛi hewalɛ ni amɛhe atsɛ̃ mɛi lɛ “bɛ mli.” Woloŋlelɔi krokomɛi hu kpɛlɛ nɔ nakai. Abi nilelɔ kpanaa ko ni ebe yɛ jamɔ he yinɔsane mli lɛ akɛ: “Mɛni hewɔ Yehowa Odasefoi shiɛɔ lɛ?” Eha saneyelihe lɛ hetoo akɛ: “Shiɛmɔ nitsumɔ lɛ ji nitsumɔ ko ni esa akɛ Kristofonyo fɛɛ Kristofonyo atsu. Nakai ji nɔ ni Sanekpakpai lɛ kɛɔ, ni no ji nɔ ni Kristo fã ekaselɔi lɛ akɛ amɛtsu—‘nyɛyaa nyɛyashiɛa nyɛhaa jeŋmaji fɛɛ.’” Fɛɛ sɛɛ lɛ, yɛ March 26, 2004 lɛ, kojolɔ lɛ tsĩ Yehowa Odasefoi ni yɔɔ Moscow lɛ anitsumɔ lɛ naa. Yɛ June 16, 2004 lɛ, Moscow Maŋtiase lɛ Saneyelihe lɛ fĩ yiŋkpɛɛ lɛ sɛɛ. * Odasefonyo ko ni kɛ afii babaoo esɔmɔ lɛ wie bɔ ni abua sane lɛ aha lɛ he akɛ: “Yɛ Soviet nɔyeli beaŋ lɛ, esa akɛ Russiabii fɛɛ afee mɛi ni heee yeee akɛ Nyɔŋmɔ yɛ. Shi ŋmɛnɛ lɛ, aatao ni Russiabii fɛɛ afee Ɔtodɔksbii.”\nTe nyɛmimɛi lɛ fee amɛnii yɛ naatsĩi lɛ he amɛha tɛŋŋ? Amɛfee amɛnii taakɛ Nehemia ni hi shi yɛ blema lɛ fee lɛ. Beni Nehemia kɛ emaŋbii lɛ tswaa Yerusalem gbogboi lɛ, ní Nyɔŋmɔ webii lɛ ahenyɛlɔi te shi wo amɛ lɛ, amɛhaaa shiteekɛwolɔi lɛ anifeemɔ lɛ agbala amɛjwɛŋmɔ kɛjɛ nitsumɔ lɛ nɔ. Yɛ no najiaŋ lɛ, ‘amɛtee nɔ amɛtswa gbogbo’ lɛ, ejaakɛ ‘amɛyɛ nitsumɔ lɛ he tsui.’ (Neh. 3:33-38) Nakai nɔŋŋ hu wɔnyɛmimɛi ni yɔɔ Moscow lɛ haaa shiteekɛwolɔi lɛ agbala amɛjwɛŋmɔ kɛjɛ nitsumɔ ni esa akɛ atsu ŋmɛnɛ, ni ji sanekpakpa lɛ shiɛmɔ lɛ nɔ. (1 Pet. 4:12, 16) Amɛyɛ nɔmimaa akɛ Yehowa baaye ebua amɛ, no hewɔ lɛ amɛfee klalo akɛ amɛbaaya nɔ amɛfã amɛjamɔ lɛ he yɛ saneyeli lɛ fã ni ji ejwɛ lɛ mli.\nAFEE AMƐ NISENIIANII BABAOO\nYɛ August 25, 2004 lɛ, wɔnyɛmimɛi lɛ ŋma wolo kɛyaha Vladimir Putin, ni no mli lɛ eji Russia maŋ lɛ nɔyelɔ lɛ yɛ enitsumɔhe ni ji Kremlin lɛ. Wolo ni amɛŋma lɛ kɔɔ bɔ ni naatsĩi lɛ egba amɛnaa waa lɛ he, ni wolo lɛ hiɛ kpoi 76 ni mɛi ni fa fe 315,000 kɛ amɛwaonaa gbɛ́i ewo shishi. Shi yɛ be nɛɛ mli lɛ, Russia Ɔtodɔks osɔfoi lɛ ha ana mɛi tuuntu ni amɛji. Ɔtodɔks Sɔlemɔ ni yɔɔ Moscow lɛ naawielɔ ko kɛɛ akɛ: “Wɔsumɔɔɔ Yehowa Odasefoi lɛ anitsumɔ lɛ kwraa.” Muslim jamɔ lɛ mli hiɛnyiɛlɔ ko kɛɛ akɛ naatsĩi lɛ ji “nɔ ko ni sa jogbaŋŋ.”\nEbɛ naakpɛɛ mɔ akɛ Russiabii komɛi he amale naafolɔmɔi ni akɛfɔ̃ Yehowa Odasefoi lɛ anɔ lɛ amɛye, ni amɛbɔi amɛ tutuamɔ. Shiteekɛwolɔi lɛ mamɔ Odasefoi komɛi ni miishiɛ yɛ Moscow lɛ atswɛrɛ ni amɛshirɛ amɛ ŋtia. Nuu ko ni mli ewo la lɛ tsa nyɛmi yoo ko shi kɛshi shĩa ko mli, ni eshi ekotosɛɛ ŋtia waa ni nyɛmi yoo lɛ gbee shi ni eyitso tswa shi. Kulɛ esa ákɛ akɛ nyɛmi yoo lɛ aya helatsamɔhe; shi polisifoi lɛ efeee nuu ni ye lɛ awui lɛ nɔ ko nɔ ko. Polisifoi lɛ mɔmɔ Odasefoi komɛi, amɛkadi amɛwaonaa amɛwo wolo nɔ, amɛshá amɛ mfonirii, ni amɛwo amɛ mɔŋ jenamɔ. Awo mɛi ni kwɛɔ tsũi ni Odasefoi lɛ haiɔ kɛfeɔ kpeei yɛ Moscow lɛ anɔ lɛ shi dikadika akɛ, kɛ́ amɛtee nɔ amɛkɛ tsũi lɛ hai Odasefoi lɛ, abaashwie amɛ kɛjɛ nitsumɔ mli. Etsɛɛɛ nɔŋŋ ni hei ni asafoi babaoo haiɔ kɛfeɔ amɛkpeei lɛ je amɛdɛŋ. Ebabi ni asafoi 40 akpe yɛ Maŋtsɛyeli Asa wulu ko ni asai ejwɛ yɔɔ mli lɛ nɔ. Asafo ko ni yaa kpeei yɛ Asa nɛɛ nɔ lɛ jeɔ amɛ-Maŋshiɛmɔ lɛ shishi leebi 7:30. Nɔkwɛlɔ gbɛfalɔ ko kɛɛ akɛ, “Nyɛmimɛi lɛ teɔ shi leebi 5:00 bɔni afee ni amɛnyɛ amɛya asafoŋ kpeei, shi amɛjɛ amɛsuɔmɔ mli amɛfee nakai afi kɛ sɛɛ.”\n‘KONI AŊƆYE ODASE’\nBɔni afee ni wɔnyɛmimɛi lɛ atsɔɔ akɛ naatsĩi ni akɛba amɛnɔ yɛ Moscow lɛ ejaaa lɛ, yɛ December 2004 lɛ, wɔlɔyafoi lɛ kɛ sane lɛ tee Yuropabii a-Saneyelihe ni Ayeɔ Hegbɛi ni Adesai Yɔɔ lɛ Ahe Saji yɛ lɛ. (Kwɛmɔ akrabatsa ni ji “Akwɛ Sane ko ni Aye yɛ Russia lɛ Mli Ekoŋŋ yɛ France,” ni yɔɔ baafa 6 lɛ.) Afii ekpaa sɛɛ yɛ June 10, 2010 lɛ, Saneyelihe lɛ kojolɔi lɛ fɛɛ bua sane lɛ akɛ Yehowa Odasefoi lɛ yeee fɔ́ ko kwraa! * Saneyelihe lɛ susu naafolɔmɔi ni akɛba wɔnɔ lɛ fɛɛ he ni amɛna akɛ ekome folo po bɛ mli. Saneyelihe lɛ tsɔɔ hu akɛ, mla lɛ miifã Russia maŋ lɛ akɛ “efo niseniianii ni Saneyelihe lɛ na akɛ afeɔ mɛi lɛ sɛɛ ni ejaje nibii ni etɔtɔ lɛ fɛɛ.”—Kwɛmɔ akrabatsa ni ji “Bɔ ni Abua Sane lɛ Aha,” ni yɔɔ baafa 8 lɛ.\nSaneyelihe lɛ yiŋkpɛi lɛ tsɔɔ faŋŋ akɛ Yuropabii akuu ni tsuɔ Hegbɛi ni Adesai Yɔɔ lɛ ahe nii, ni ji European Convention on Human Rights lɛ buɔ Yehowa Odasefoi ni yɔɔ Russia lɛ anitsumɔi lɛ kɛ maji 46 krokomɛi ni yɔɔ Yuropa shishi lɛ ahe. Kɛfata he lɛ, yɛ bɔ ni sane lɛ gbɛ eshwã hewɔ lɛ, mla he nilelɔi, kojolɔi, mlawolɔi, kɛ mɛi ni kaseɔ hegbɛi ni adesai yɔɔ lɛ ahe nii ni yɔɔ jeŋ fɛɛ lɛ baaná bɔ ni abua sane nɛɛ aha lɛ he miishɛɛ waa. Mɛni hewɔ? Beni Saneyelihe lɛ kɛ eyiŋkpɛi lɛ haa lɛ, etsi saji srɔtoi kpaanyɔ ni eye yɛ bei ni eho lɛ amli ní Yehowa Odasefoi lɛ ye bem yɛ fɛɛ mli lɛ atã, ni agbɛnɛ hu etsɔɔ akɛ Yehowa Odasefoi lɛ ye bem yɛ saji srɔtoi nɛɛhu ni aye yɛ Saneyelihei ni fe fɛɛ ni yɔɔ Argentina, Canada, Japan, Russia, South Africa, Spain, United Kingdom, kɛ United States lɛ amli. Bemyelii srɔtoi nɛɛ ni Saneyelihe lɛ tsɛ yisɛɛ lɛ kɛ naafolɔmɔ ni Moscow maŋ lɛ lɔyafonyo lɛ kɛba ni Saneyelihe lɛ tswa efɔ̃ lɛ ha Yehowa Odasefoi ni yɔɔ jeŋ fɛɛ lɛ ná nɔ ko ni amɛaadamɔ nɔ amɛfã amɛhemɔkɛyelii lɛ kɛ amɛnitsumɔi lɛ ahe.\nYesu kɛɛ esɛɛnyiɛlɔi lɛ akɛ: “Lumɛi kɛ maŋtsɛmɛi ahiɛ tete po akɛ nyɛ aaatee yɛ mihewɔ, koni aŋɔye amɛ kɛ jeŋmaji lɛ odase.” (Mat. 10:18) Bɔ ni akɛ wɔnyɛmimɛi lɛ tswa yɛ saneyelihei afii 15 ni eho nɛ lɛ amli lɛ ha wɔnyɛmimɛi lɛ ná hegbɛ akɛ amɛaaha ale Yehowa gbɛ́i lɛ yɛ Moscow kɛ hei krokomɛi yɛ gbɛ ni afeko nakai dã nɔ. Bɔ ni atao Odasefoi lɛ ahe saji amli, amɛsane ni aye yɛ saneyelihei, kɛ sane ni majimaji ateŋ saneyelihe lɛ bua lɛ eha ‘aye odase’ lɛɛlɛŋ, ni eha “sanekpakpa lɛ eshwere.” (Fil. 1:12) Yɛ anɔkwale mli lɛ, ŋmɛnɛ lɛ kɛ́ Odasefoi lɛ miishiɛ yɛ Moscow lɛ, shiatsɛmɛi babaoo biɔ amɛ akɛ, “Jeee nyɛ atsĩ nyɛnaa lɛ?” Bei pii lɛ, sanebimɔ nɛɛ haa wɔnyɛmimɛi lɛ náa hegbɛ kɛwieɔ wɔhemɔkɛyelii lɛ ahe babaoo amɛtsɔɔ shiatsɛmɛi lɛ. Hɛɛ, shiteekɛwoo ko kwraa nyɛŋ atsĩ wɔ-Maŋtsɛyeli shiɛmɔ nitsumɔ lɛ naa. Wɔsɔlemɔ ji akɛ Yehowa baaya nɔ ajɔɔ wɔsuɔmɔ nyɛmimɛi hii kɛ yei ni yɔɔ ekãa ni yɔɔ Russia lɛ, ni ewaje amɛ.\n^ kk. 8 Ayasama nyɛmimɛi lɛ yɛ April 20, 1998. Otsii enyɔ sɛɛ yɛ May 5 lɛ, Russia maŋ lɛ kɛ ewaonaa gbɛ́i wo European Convention on Human Rights mla lɛ shishi.\n^ kk. 10 “Russia Ɔtodɔks Sɔlemɔ lɛ ji mɛi ni nyɛ̃ nɔyeli lɛ nɔ koni eha awo mla nɛɛ, ejaakɛ kɛ́ ekwɛ bɔ ni Odasefoi lɛ ayi fáa yɛ Russia lɛ, ebaafee naagba kɛha lɛ, no hewɔ lɛ eesumɔ ni atsĩ Yehowa Odasefoi lɛ anitsumɔ lɛ naa.”—Associated Press, June 25, 1999.\n^ kk. 20 Naakpɛɛ sane ji akɛ, nakai gbi lɛ ji afii nyɔŋma pɛpɛɛpɛ ni Russia maŋ lɛ kpɛlɛ nɔ akɛ Yehowa Odasefoi lɛ ji jamɔ kuu ko ni Soviet nɔyeli lɛ wa amɛ yi waa yɛ amɛhemɔkɛyeli lɛ hewɔ.\n^ kk. 22 Naatsĩi nɛɛ ha afo mla naa gbɛ́i ni akɛtsɛɔ asafoi ni yɔɔ Moscow lɛ mli. Shiteekɛwolɔi lɛ susu akɛ enɛ baatsĩ wɔnyɛmimɛi lɛ anaa koni amɛkanyɛ amɛshiɛ.\n^ kk. 28 Yɛ November 22, 2010 lɛ, Russia maŋ lɛ bi ni akɛ sane lɛ ayaha Yuropabii asaneyelihe ni tsuɔ hegbɛi ni adesai yɔɔ lɛ ahe nii, ni ji Grand Chamber of the European Court of Human Rights lɛ, shi kojolɔi enumɔ ni yɔɔ Grand Chamber lɛ mli ni ahala koni amɛkwɛ sane lɛ mli ekoŋŋ lɛ tswa sane lɛ amɛfɔ̃. Enɛ ha sane ni abua yɛ June 10, 2010 lɛ bafee naagbee nɔ, ni akɛ no tsu nii.\n[Akrabatsa/Mfoniri ni yɔɔ baafa 6]\nAkwɛ Sane ko ni Aye yɛ Russia lɛ Mli Ekoŋŋ yɛ France\nYɛ February 28, 1996 lɛ, Russia nɔyeli lɛ kɛ ewaonaa gbɛ́i wo kpaŋmɔ ni Yuropa maji lɛ efee ni kɔɔ hegbɛi ni adesai yɔɔ lɛ ahe lɛ shishi. (Yɛ May 5, 1998 lɛ, Russia maŋ lɛ kpɛlɛ nɔ akɛ kpaŋmɔ nɛɛ ji mlai ni akɛbaakudɔ Russiabii lɛ ateŋ ekome.) Russia nɔyeli lɛ waonaa gbɛ́i ni ekɛwo kpaŋmɔ nɛɛ shishi lɛ tsɔɔ akɛ ekpɛlɛɔ nɔ akɛ eshishibii lɛ yɛ\n‘hegbɛ ni amɛhalaa jamɔ ni amɛsumɔɔ, amɛtsuɔ amɛjamɔ lɛ he nii yɛ shĩa kɛ agbɛnɛ yɛ maŋ, ni amɛyɛ hegbɛ ni amɛtsakeɔ amɛjamɔ lɛ kɛ́ amɛmiisumɔ’—Oti 9.\n‘hegbɛ akɛ amɛaajɛ bulɛ mli amɛtsɔɔ amɛsusumɔ yɛ saji ahe, ni amɛyɛ hegbɛ hu akɛ amɛhaa mɛi leɔ saji komɛi.’—Oti 10.\n‘hegbɛ ni amɛfeɔ kpeei ni basabasafeemɔ bɛ mli.’—Oti 11.\nKɛ́ atsĩ aŋkroaŋkroi loo nitsumɔhei anaa koni amɛkanyɛ amɛkɛ hegbɛi nɛɛ tsu nii ni amɛtsɔ mla gbɛi fɛɛ ni yɔɔ maŋ lɛ mli lɛ nɔ shi fɛɛ sɛɛ lɛ amɛnyɛɛɛ amɛkɛ hegbɛi nɛɛ atsu nii lɛ, amɛbaanyɛ amɛkɛ sane lɛ ayafɔ̃ Yuropabii a-Saneyelihe ni Ayeɔ Hegbɛi ni Adesai Yɔɔ lɛ Ahe Saji yɛ, ni yɔɔ Strasbourg yɛ France lɛ hiɛ (saneyelihe lɛ he mfoniri yɛ ŋwɛigbɛ). Kojolɔi 47 sɔmɔɔ yɛ jɛmɛ—yibɔ nɛɛ kɛ maji abɔ ni kɛ amɛwaonaa gbɛ́i wo Yuropa kpaŋmɔ ni kɔɔ hegbɛi ni adesai yɔɔ lɛ ahe lɛ shishi lɛ yeɔ egbɔ. Kɛ́ Saneyelihe lɛ bua sane ko lɛ, esa akɛ akɛtsu nii. Esa akɛ maji ni kɛ amɛwaonaa gbɛ́i wo kpaŋmɔ nɛɛ shishi lɛ akpɛlɛ bɔ fɛɛ bɔ ni abaabua sane ko aha lɛ nɔ.\nBɔ ni Abua Sane lɛ Aha\nNaa bɔ ni Saneyeli lɛ bua sane lɛ mli saji otii etɛ komɛi.\nSane ni awie ashi Yehowa Odasefoi lɛ ateŋ ekome ji akɛ, amɛhaa wekui amli gbálaa. Saneyelihe lɛ kɛɛ ejeee anɔkwale. Ekɛɛ akɛ:\n“Bɔ ni wekumɛi ni bɛ jamɔ lɛ he miishɛɛ lɛ teɔ shi amɛwoɔ amɛwekumɛi ni yɔɔ jamɔ lɛ mli, kɛ bɔ ni amɛsumɔɔɔ ni amɛkpɛlɛɔ amɛwekumɛi lɛ ajamɔ lɛ nɔ, ní amɛŋmɛɛɛ amɛgbɛ ni amɛjá yɛ heyeli mli lɛ ji nɔ ni kɛ béi lɛ baa.”—Kuku 111.\nKɛfata he lɛ, Saneyelihe lɛ enaaa odaseyeli ko ni fĩɔ nɔ ni awie ashi wɔ akɛ “wɔfiteɔ mɛi ajwɛŋmɔ” lɛ sɛɛ, ekɛɛ akɛ:\n“Saneyelihe lɛ naa kpɛ ehe akɛ [Russia] saneyelihei lɛ etsiii mɔ kome po tã akɛ atsɔ gbɛ nigii nɔ afite ejwɛŋmɔ ni ate shi awo hegbɛ ni eyɔɔ akɛ ehalaa nɔ ni esumɔɔ lɛ.”—Kuku 129.\nNɔ̃ kroko hu ni awie ashi Yehowa Odasefoi lɛ ji akɛ, akɛni amɛhéee lá hewɔ lɛ, amɛhaaa amɛwebii lɛ aná gbɔmɔtsoŋ hewalɛ kpakpa. Saneyelihe lɛ ekpɛlɛɛɛ susumɔ nɛɛ nɔ, ekɛɛ akɛ:\n“Mɔ fɛɛ mɔ yɛ hegbɛ akɛ ekpɛlɛɔ helatsamɔ gbɛ pɔtɛɛ ko nɔ loo ekpoɔ, loo ehalaa helatsamɔ gbɛ kroko yɛ ekroko najiaŋ, ni enɛ kɛ mla naa hegbɛi ni adesai yɔɔ lɛ kpãa gbee. Ákɛ nɔkwɛmɔnɔ lɛ, helatsɛ ni eda yɛ mla naa ni jwɛŋmɔŋ kã shi lɛ yɛ hegbɛ akɛ ekpɛɔ eyiŋ kɛji ebaasumɔ ni afee lɛ opireshɛŋ loo esumɔŋ, loo eyɛ hegbɛ akɛ ekpɛɔ eyiŋ yɛ helatsamɔ gbɛ ko he, ni nakai nɔŋŋ eji yɛ lahemɔ hu he.”—Kuku 136.


Asafoŋ Onukpai, Te Nyɛbaafee Tɛŋŋ Nyɛtsɔse Nyɛmimɛi Hii? | Nikasemɔ\nKANEMƆ YƐ Afrikaans Blɔfo Cambodia Dangme Ewe French Ga Garifuna Greenland Hmong (White) Iban Italia Kimbundu Kwangali Kwanyama Laos Lingala Malta Mam Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Spania Swati Tahiti Tlapanec Totonac Tsonga Twi Umbundu Venda Xhosa Zulu\n“Nibii ni onu yɛ minaa . . . lɛ, nomɛi nɔŋŋ otu owo gbɔmɛi anɔkwafoi adɛŋ.”—2 TIMOTEO 2:2.\nMɛni asafoŋ onukpa ko baanyɛ afee kɛye ebua nyɛmi nuu ko, koni suɔmɔ ni eyɔɔ kɛhã Yehowa lɛ mli awa?\nMɛɛ ŋmalɛi asafoŋ onukpa ko baanyɛ ekɛye ebua nyɛmi nuu ko ní etamɔ nɔ ni esumɔɔɔ ni efeɔ babaoo yɛ asafo lɛ mli lɛ?\nMɛɛ gbɛ nɔ mɛi ni atsɔseɔ amɛ lɛ baanyɛ akase Elisha?\n1. (a) Mɛni Nyɔŋmɔ webii le yɛ tsɔsemɔ he kɛjɛ blema? Ni mɛɛ gbɛ nɔ enɛ kɔɔ wɔhe ŋmɛnɛ? (b) Mɛni he wɔbaasusu yɛ nikasemɔ nɛɛ mli?\nKƐJƐ blema lɛ, Nyɔŋmɔ webii le akɛ, kɛ́ atsɔse mɛi ni amɛle nɔ ko feemɔ jogbaŋŋ lɛ, amɛyeɔ omanye yɛ efeemɔ mli. Akɛ nɔkwɛmɔnɔ lɛ, Biblia lɛ wieɔ Abram tsuji lɛ ahe akɛ ‘amɛle ta he nii.’ Enɛ hewɔ lɛ, amɛnyɛ amɛye omanye be ni amɛtee amɛyakpɔ̃ Lot lɛ. (1 Mose 14:14-16) Awie yɛ lalɔi ni lá kɛjie Yehowa yi yɛ Maŋtsɛ David gbii lɛ amli lɛ ahe akɛ, amɛkase Yehowa lalai lɛ alamɔ, ni ‘amɛle lɛ jogbaŋŋ.’ (1 Kronika 25:7) Ekã shi faŋŋ akɛ, eji atsɔseee mɛi nɛɛ kulɛ, amɛnyɛŋ amɛle nibii srɔtoi nɛɛ afeemɔ jogbaŋŋ. Ŋmɛnɛ lɛ, wɔ hu wɔmiiwu wɔmiishi Satan kɛ eje lɛ. (Efesobii 6:11-13) Agbɛnɛ hu, wɔmiijie Yehowa yi kɛtsɔ egbɛ́i lɛ he sane ni wɔgbaa mɛi krokomɛi lɛ nɔ. (Hebribii 13:15, 16) Kɛ̃lɛ, taakɛ eji yɛ Nyɔŋmɔ tsuji ni hi shi yɛ blema lɛ agbɛfaŋ lɛ, ja atsɔse wɔ dani wɔbaanyɛ wɔye omanye yɛ nibii nɛɛ afeemɔ mli. Yehowa kɛ sɔ̃ efɔ̃ asafoŋ onukpai lɛ anɔ akɛ amɛtsɔse mɛi krokomɛi. (2 Timoteo 2:2) Mɛɛ gbɛi anɔ asafoŋ onukpai komɛi etsɔ amɛtsɔse nyɛmimɛi hii koni amɛnyɛ amɛye amɛbua kɛkwɛ Yehowa webii lɛ?\nYE OBUA NIKASELƆ LƐ KONI SUƆMƆ NI EYƆƆ KƐHÃ YEHOWA LƐ MLI AWA\n2. Dani asafoŋ onukpa ko baatsɔɔ nikaselɔ lɛ nii lɛ, mɛni ekolɛ ehe baahia ni efee? Ni mɛni hewɔ?\n2 Abaanyɛ akɛ asafoŋ onukpai ato okwaafoi ahe. Dani okwaafonyo ko baadũ dumɔwui lɛ, ekolɛ ehe baahia ni ekɛ nibii komɛi afutu sũ lɛ, koni dumɔnii lɛ anyɛ awo jogbaŋŋ. Nakai nɔŋŋ ekolɛ ehe baahia ni asafoŋ onukpa ko kɛ nikaselɔ ko asusu Biblia mli shishitoo mlai komɛi ahe dani etsɔɔ lɛ nii, koni no aye abua nikaselɔ lɛ ni ekɛ nɔ ni ebaatsɔɔ lɛ lɛ atsu nii.—1 Timoteo 4:6.\n3. (a) Mɛɛ gbɛ nɔ asafoŋ onukpa ko baanyɛ ekɛ Yesu wiemɔi ni yɔɔ Marko 12:29, 30 lɛ atsu nii be ni ekɛ nikaselɔ ko gbaa sane lɛ? (b) Kɛ́ nikaselɔ lɛ nu ni asafoŋ onukpa lɛ miisɔle eehã lɛ lɛ, mɛɛ gbɛ nɔ ebaanyɛ ená enɔ hewalɛ?\n3 Akɛ tsɔɔlɔ lɛ, ehe miihia ni ole bɔ ni anɔkwale lɛ ená nikaselɔ lɛ susumɔi kɛ ehenumɔi anɔ hewalɛ ehã. Obaanyɛ obi lɛ akɛ, ‘Mɛɛ gbɛ nɔ ohe nɔ ni ojɔɔ ohã Yehowa lɛ esa yiŋ srɔtoi ni okpɛɔ yɛ shihilɛ mli lɛ ahe?’ Obaanyɛ odamɔ hetoo ni ebaahã lɛ nɔ okɛ lɛ asusu nɔ ni mɔ ko baanyɛ afee kɛtsɔɔ akɛ eesɔmɔ Yehowa kɛ etsui muu fɛɛ lɛ he. (Kanemɔ Marko 12:29, 30.) Obaanyɛ okɛ lɛ asɔle ni obi Yehowa koni ehã lɛ mumɔ krɔŋkrɔŋ lɛ, koni ená tsɔsemɔ ni okɛbaahã lɛ lɛ he sɛɛ. Kɛ́ nyɛmi nuu lɛ nu ni oosɔle oohã lɛ lɛ, ebaanyɛ ewo lɛ hewalɛ ni efee babaoo!\n4. (a) Tsɔɔmɔ Biblia mli saji komɛi ni baanyɛ aye abua nikaselɔ ko ni eya ehiɛ. (b) Kɛ́ asafoŋ onukpai miitsɔse mɛi lɛ, mɛɛ oti esa akɛ amɛkɛma amɛhiɛ?\n4 Kɛ́ obɔi nikaselɔ lɛ tsɔsemɔ lɛ, ehi akɛ okɛ lɛ baasusu Biblia lɛ mli saji ni baahã ena nɔ hewɔ ni esa akɛ wɔye wɔbua mɛi krokomɛi, wɔfee mɛi ni anyɛɔ amuɔ afɔ̃ɔ amɛnɔ, ni wɔba wɔhe shi lɛ ahe. (1 Maŋtsɛmɛi 19:19-21; Nehemia 7:2; 13:13; Bɔfoi 18:24-26) Sui nɛɛ ahe miihia nikaselɔ lɛ tamɔ bɔ ni nibii ni okwaafonyo lɛ kɛfutuɔ sũ lɛ he hiaa dumɔnii lɛ. Sui nɛɛ baahã nikaselɔ lɛ aya ehiɛ oyayaayai. Asafoŋ onukpa ko ni jɛ France, ni atsɛɔ lɛ Jean-Claude lɛ wie akɛ, kɛ́ eetsɔse nikaselɔ ko lɛ, oti ni ekɛmaa ehiɛ ji, ni eye ebua nikaselɔ lɛ koni enyɛ edamɔ Biblia mli shishitoo mlai anɔ ekpɛ eyiŋ. Ewie hu akɛ, etaoɔ hegbɛi koni ekɛ nikaselɔ lɛ afee ekome kɛkane ŋmalɛ kome ko, bɔ ni afee ni ‘enyɛ egbele nikaselɔ lɛ hiŋmɛii’ ni ena ‘naakpɛɛ nii’ ni yɔɔ Nyɔŋmɔ Wiemɔ lɛ mli lɛ. (Lala 119:18) Mɛɛ gbɛi krokomɛi anɔ wɔbaanyɛ wɔtsɔ wɔye wɔbua nikaselɔi?\nYE OBUA NIKASELƆ LƐ NI EKƐ OTII NI SA AMAMƆ EHIƐ\n5. (a) Mɛni hewɔ ehe miihia ni akɛ nikaselɔ lɛ agba otii ni ekɛmamɔ ehiɛ yɛ Yehowa sɔɔmɔ lɛ mli lɛ ahe sane lɛ? (b) Mɛni hewɔ esa akɛ asafoŋ onukpai atsɔse nyɛmimɛi hii kɛjɛ amɛblahiiaŋ lɛ? (Kwɛmɔ shishigbɛ niŋmaa lɛ.)\n5 Bi nikaselɔ lɛ otii ni ekɛmamɔ ehiɛ yɛ Yehowa sɔɔmɔ lɛ mli. Kɛ́ ekɛ oti ko emako ehiɛ lɛ, ye obua lɛ ni ekɛ eko ni ebaanyɛ eshɛ he ama ehiɛ. Okɛ miishɛɛ agba lɛ oti ko ni okɛma ohiɛ lɛ he sane, ni otsɔɔ lɛ bɔ ni oná miishɛɛ be ni oshɛ nakai oti lɛ he lɛ. Enɛ feemɔ waaa, shi ebaanyɛ eye ebua nikaselɔ lɛ. Asafoŋ onukpa ko ni atsɛɔ lɛ Victor, ni sɔmɔɔ akɛ gbɛgbalɔ yɛ Afrika maji lɛ eko nɔ lɛ wie akɛ: “Be ni miji oblanyo lɛ, asafoŋ onukpa ko bi mi otii ni mikɛmamɔ mihiɛ lɛ ahe saji. Saji ni ebi mi lɛ hã mikɛ hiɛdɔɔ susu bɔ ni misɔmɔɔ Yehowa mihãa lɛ he.” Asafoŋ onukpai ni yɔɔ niiashikpamɔ lɛ wieɔ akɛ, ehe miihia ni atsɔse nyɛmimɛi hii kɛjɛ amɛblahiiaŋ, ekolɛ kɛjɛ be ni amɛbaaye afii 13 loo nɔ. Abaanyɛ ahã amɛ nitsumɔ yɛ asafo lɛ mli yɛ afii ni amɛye lɛ naa. Kɛ́ atsɔse nyɛmimɛi hii kɛjɛ amɛblahiiaŋ lɛ, no baanyɛ aye abua amɛ ni amɛhã amɛjwɛŋmɔ ahi otii ni amɛkɛmamɔ amɛhiɛ lɛ anɔ. Ni kɛ́ amɛdara ni nibii bɔi amɛjwɛŋmɔ gbalamɔ po lɛ, amɛjwɛŋmɔ baaya nɔ ahi otii nɛɛ anɔ.—Kanemɔ Lala 71:5, 17. * (Kwɛmɔ shishigbɛ niŋmaa lɛ.)\nKɛ́ okɛ nitsumɔ wo nyɛmi nuu ko dɛŋ lɛ, gbalamɔ nɔ hewɔ ni nakai nitsumɔ lɛ he hiaa lɛ mli otsɔɔ lɛ, ni kɛ́ etsu he nii lɛ, jiemɔ eyi (Kwɛmɔ kuku 5-8)\n6. Mɛɛ gbɛ ko ni he hiaa waa Yesu tsɔ nɔ etsɔse mɛi?\n6 Kɛ́ ootao ni nikaselɔ lɛ aná shwelɛ akɛ ebaasɔmɔ lɛ, jeee nɔ ni esa akɛ efee lɛ pɛ kɛkɛ esa akɛ okɛɛ lɛ. Esa akɛ ogbala nɔ hewɔ ni esa akɛ efee nakai lɛ hu mli otsɔɔ lɛ. Yesu, ni ji Tsɔɔlɔ Kpele lɛ kɛɛ ebɔfoi lɛ ni amɛyashiɛ. Shi dani ebaafee nakai lɛ, etsɔɔ amɛ nɔ hewɔ ni esa akɛ amɛbo lɛ toi. Ekɛɛ amɛ akɛ: “Aŋɔ hegbɛ fɛɛ ahã mi yɛ ŋwɛi kɛ shikpɔŋ lɛ nɔ. No hewɔ lɛ, nyɛyaa nyɛyafea mɛi ni jɛ jeŋmaji lɛ fɛɛ mli lɛ kaselɔi.” (Mateo 28:18, 19) Mɛni obaanyɛ ofee kɛtsɔɔ akɛ ookase Yesu?\n7, 8. (a) Mɛni asafoŋ onukpai baanyɛ afee kɛtsɔɔ akɛ amɛmiikase gbɛ ni Yesu tsɔ nɔ etsɔse mɛi lɛ? (b) Mɛni hewɔ ehe miihia ni ajie nikaselɔi ayi lɛ? (d) Mɛni asafoŋ onukpai baanyɛ afee kɛtsɔse mɛi krokomɛi? (Kwɛmɔ akrabatsa ni yitso ji, “ Bɔ ni Obaafee Otsɔse Mɛi.”)\n7 Kɛ́ okɛ nitsumɔ ko wo nyɛmi nuu ko dɛŋ lɛ, jɛɛ Biblia lɛ mli ogbala nɔ hewɔ ni nakai nitsumɔ lɛ he hiaa lɛ mli otsɔɔ lɛ. Kɛ́ ofee nakai lɛ, ooye oobua lɛ ni ena akɛ kɛ́ ahã lɛ nitsumɔ ko lɛ, esa akɛ esusu Biblia mli shishitoo mlai ni kɔɔ nakai nitsumɔ lɛ he lɛ ahe, ní ehã no atsirɛ lɛ ni etsu he nii. Akɛ nɔkwɛmɔnɔ lɛ, ŋɔɔ lɛ akɛ okɛɛ nyɛmi nuu ko akɛ, be fɛɛ be ni abaaba asafoŋ kpee lɛ, ekwɛ ni he ni atsɔɔ kɛbaa Maŋtsɛyeli Asa lɛ nɔ lɛ afee falefale koni mɔ ko akapila. Obaanyɛ okɛ lɛ akane Tito 2:10 lɛ, ni otsɔɔ lɛ nɔ hewɔ ni enitsumɔ lɛ baahã mɛi pii anya Maŋtsɛyeli sane lɛ he. Agbɛnɛ hu, hã esusu nyɛmimɛi ni egbɔlɔ ni yɔɔ nyɛsafo lɛ mli lɛ ahe, koni ena bɔ ni amɛbaaná enitsumɔ lɛ he sɛɛ. Kɛ́ okɛ lɛ susu nii ahe yɛ nɛkɛ gbɛ nɔ lɛ, ebaana akɛ jeee kɛɛmɔ ni akɛɛ etsu nɔ ko lɛ pɛ hewɔ esa akɛ etsu, shi moŋ bɔ ni mɛi baaná he sɛɛ lɛ titri hewɔ esa akɛ etsu. Kɛ́ ena bɔ ni nyɛmimɛi lɛ náa enitsumɔ lɛ he sɛɛ lɛ, no baahã ená he miishɛɛ akɛ ebaasɔmɔ amɛ.\n8 Kɛ́ nikaselɔ lɛ kɛ ŋaa ko ni owo lɛ lɛ tsu nii lɛ, kaimɔ ni ojie eyi. Mɛni hewɔ enɛ feemɔ he hiaa lɛ? Wɔbaanyɛ wɔkɛ yijiemɔ ato nu he. Taakɛ bɔ ni nu hãa tsei daraa ni amɛfeɔ frɔ̃frɔ̃ lɛ, nakai nɔŋŋ yijiemɔ hu yeɔ ebuaa nikaselɔi ni amɛyaa amɛhiɛ yɛ Yehowa sɔɔmɔ lɛ mli.—Okɛto Mateo 3:17 lɛ he.\nNƆ KO NI HÃA NITSUMƆ LƐ WAA\n9. (a) Mɛni hewɔ ekolɛ ebaawa kɛhã asafoŋ onukpai ni yɔɔ maji ni shikatsɛmɛi fa yɛ jɛmɛ lɛ anɔ lɛ akɛ amɛaatsɔse mɛi? (b) Mɛni hewɔ nyɛmimɛi oblahii komɛi kɛ Nyɔŋmɔ sɔɔmɔ yeee klɛŋklɛŋ gbɛhe yɛ amɛshihilɛ mli lɛ?\n9 Ekolɛ ebaawa kɛhã asafoŋ onukpai ni sɔmɔɔ yɛ maji ni shikatsɛmɛi fa yɛ jɛmɛ lɛ anɔ lɛ akɛ amɛaawo nyɛmimɛi hii ni abaptisi amɛ ni eye afii 20 kɛmiimɔ 30 lɛ hewalɛ ni amɛfee babaoo yɛ asafo lɛ mli. Asafoŋ onukpai ni yɔɔ niiashikpamɔ ni sɔmɔɔ yɛ maji aaafee 20 amli lɛ tsɔɔ nɔ hewɔ ni nyɛmimɛi oblahii komɛi sumɔɔɔ ni amɛfeɔ babaoo yɛ asafo lɛ mli lɛ. Amɛteŋ mɛi babaoo wie akɛ, be ni nyɛmimɛi hii nɛɛ ekomɛi ji gbekɛbii lɛ, amɛfɔlɔi wooo amɛ hewalɛ ni amɛkɛ mumɔŋ otii amamɔ amɛhiɛ. Nyɛmimɛi lɛ ekomɛi po yɛ ni no mli lɛ amɛmiitao ni amɛfee babaoo, shi amɛfɔlɔi wo amɛ hewalɛ ni amɛya yunivɛsiti ni amɛtao nitsumɔi wuji yɛ je lɛ mli! No hewɔ lɛ, kɛjɛ amɛgbekɛbiiashi tɔ̃ɔ lɛ, amɛkɛ Nyɔŋmɔ sɔɔmɔ yeee klɛŋklɛŋ gbɛhe yɛ amɛshihilɛ mli.—Mateo 10:24.\n10, 11. (a) Mɛɛ gbɛ nɔ asafoŋ onukpa ko baanyɛ eye ebua nyɛmi nuu ko fiofio ni etsake ejwɛŋmɔ? (b) Mɛɛ ŋmalɛi asafoŋ onukpa ko baanyɛ ekɛye ebua nyɛmi nuu ko ni sumɔɔɔ ni efeɔ babaoo yɛ asafo lɛ mli lɛ? Ni mɛni hewɔ ŋmalɛi nɛɛ sa lɛ? (Kwɛmɔ shishigbɛ niŋmaa lɛ.)\n10 Kɛ́ etamɔ nɔ ni nyɛmi nuu ko sumɔɔɔ ni efeɔ babaoo yɛ asafo lɛ mli lɛ, ebaabi mɔdɛŋbɔɔ kɛ tsuishitoo dani obaanyɛ oye obua lɛ ni etsake ejwɛŋmɔ. Shi obaanyɛ ofee kɛ̃. Kɛ́ tso ko miikpa afã lɛ, okwaafonyo baanyɛ ajaje lɛ fiofio koni edamɔ shi jaŋŋ. Nakai nɔŋŋ fiofio lɛ, obaanyɛ oye obua nyɛmi nuu lɛ koni ená he miishɛɛ akɛ ebaafee babaoo yɛ asafo lɛ mli. Shi te obaafee tɛŋŋ otsu enɛ he nii?\n11 Okɛ nyɛmi nuu lɛ abɔ naanyo. Hã ele akɛ ehe miihia asafo lɛ. Kɛkɛ lɛ, be ni be shwieɔ mli lɛ, obaanyɛ okɛ lɛ ata shi, ni okɛ lɛ asusu ŋmalɛi ni baaye abua lɛ ni esusu ehe nɔ ni ejɔɔ ehã Yehowa lɛ he lɛ ahe. (Jajelɔ 5:4; Yesaia 6:8; Mateo 6:24, 33; Luka 9:57-62; 1 Korintobii 15:58; 2 Korintobii 5:15; 13:5) Bɔɔ mɔdɛŋ ni oshɛ etsui he. Bi lɛ saji tamɔ: ‘Be ni ojɔɔ ohe nɔ ohã Yehowa lɛ, mɛni owo lɛ shi akɛ obaafee? Be ni abaptisi bo lɛ, te osusuɔ akɛ Yehowa nu he tɛŋŋ?’ (Abɛi 27:11) ‘Te Satan nu he tɛŋŋ?’ (1 Petro 5:8) Kɛ́ okɛ nyɛmi nuu lɛ susu ŋmalɛi ni tamɔ nɛkɛ ahe lɛ, ebaanyɛ eta etsuiŋ waa, ni ehã etsake ejwɛŋmɔ.—Kanemɔ Hebribii 4:12. * (Kwɛmɔ shishigbɛ niŋmaa lɛ.)\nNIKASELƆI, NYƐYEA NYƐTSƆƆLƆI LƐ ANƆKWA\n12, 13. (a) Akɛ nikaselɔ lɛ, mɛɛ su Elisha jie lɛ kpo? (b) Mɛɛ gbɛ nɔ Yehowa jɔɔ Elisha yɛ enɔkwayeli lɛ hewɔ?\n12 Nyɛmimɛi oblahii, nyɛyelikɛbuamɔ he miihia asafo lɛ! Mɛɛ su baaye abua nyɛ ni nyɛye omanye yɛ Yehowa sɔɔmɔ lɛ mli? Nyɛhãa wɔsusua nibii komɛi ni tee nɔ yɛ nikaselɔ ko shihilɛ mli lɛ he wɔkwɛa, koni no aye abua wɔ ni wɔná sanebimɔ nɛɛ hetoo. Nikaselɔ nɛɛ ji Elisha.\n13 Aaafee afii 3,000 ni eho nɛ lɛ, gbalɔ Elia bi Elisha ni ebaye ebua lɛ. No mli lɛ Elisha ji oblanyo. Etee amrɔ nɔŋŋ, ni ekɛ anɔkwayeli tsu nitsumɔi ni baa shi ehã gbalɔ Elia. (2 Maŋtsɛmɛi 3:11) Elia kɛ aaafee afii ekpaa tsɔse Elisha. No sɛɛ be ni eshwɛ fioo ni nitsumɔ ni Elia tsuɔ yɛ Israel lɛ baaba naagbee lɛ, ehã Elisha le akɛ ebaanyɛ eshi lɛ agbɛnɛ. Shi Elisha kɛɛ lɛ shii etɛ sɔŋŋ akɛ: “Mishiio!” Elisha tswa efai shi akɛ ebaahi etsɔɔlɔ lɛ masɛi kɛyashi enaŋ lɛ dɔŋŋ. Enɔkwayeli lɛ hewɔ lɛ, Yehowa jɔɔ lɛ; be ni Yehowa ŋɔɔ Elia kɛyaa yɛ ahum ko ni naa wa mli lɛ, ehã ena.—2 Maŋtsɛmɛi 2:1-12.\n14. (a) Te nikaselɔi ni yɔɔ ŋmɛnɛ lɛ baafee tɛŋŋ amɛkase Elisha? (b) Mɛni hewɔ ehe miihia waa ni nikaselɔi aye anɔkwa lɛ?\n14 Akɛ nikaselɔ lɛ, te obaafee tɛŋŋ okase Elisha? Kaashashao shi kwraa akɛ obaatsu nitsumɔ fɛɛ nitsumɔ ni akɛbaahã bo lɛ, kɛ́ ebaa shi po. Kaimɔ akɛ otsɔɔlɔ lɛ ji onaanyo. Hã ele akɛ ohiɛ sɔɔ nɔ ni efeɔ ehãa bo lɛ, ní okɛ onifeemɔ atsɔɔ akɛ oosumɔ ni eya nɔ etsɔɔ bo nii. Nɔ ni fe fɛɛ lɛ, okɛ anɔkwayeli atsu nitsumɔ ni akɛwo odɛŋ lɛ. Mɛni hewɔ? Ejaakɛ kɛ́ asafoŋ onukpai lɛ na akɛ okɛ anɔkwayeli miitsu nitsumɔ ni akɛwo odɛŋ lɛ, amɛbaaná nɔmimaa akɛ Yehowa miisumɔ ni atu sɔ̃i krokomɛi awo odɛŋ yɛ asafo lɛ mli.—Lala 101:6; kanemɔ 2 Timoteo 2:2.\nNÁ BULƐ OHÃ ASAFOŊ ONUKPAI NI YƆƆ NIIASHIKPAMƆ LƐ\n15, 16. (a) Mɛni Elisha fee kɛtsɔɔ akɛ ebuɔ etsɔɔlɔ lɛ? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛni hewɔ gbalɔi krokomɛi nyɛ amɛmu amɛfɔ̃ Elisha nɔ lɛ?\n15 Nɔ kroko ni nyɛmimɛi hii ni yɔɔ ŋmɛnɛ lɛ baanyɛ akase yɛ Elisha sane lɛ mli ji akɛ, ehe miihia ni amɛbu asafoŋ onukpai ni kɛ afii babaoo esɔmɔ lɛ. Be ni Elia kɛ Elisha eyasara gbalɔi akuu ko ni yɔɔ Yeriko lɛ sɛɛ lɛ, amɛnyiɛ kɛba Yordan Faa lɛ naa. Kɛkɛ ni “Elia jie etade lɛ ni ekota, ni ekɛtswa nu lɛ mli, ni emli gba kɛtee biɛ kɛ biɛ.” Amɛyi enyɔ lɛ fɛɛ amɛnyiɛ shikpɔŋ gbiŋ nɔ kɛfo Yordan, ni be ni amɛyaa lɛ amɛgba sane. Elisha bo nɔ fɛɛ nɔ ni etsɔɔlɔ lɛ kɛɔ lɛ lɛ toi jogbaŋŋ, ni etee nɔ ekase nii kɛjɛ eŋɔɔ. Ebuuu ehe akɛ ele nɔ fɛɛ nɔ. Kɛkɛ ni aŋɔ Elia yɛ ahum ko ni naa wa mli kɛtee, ni Elisha ku esɛɛ etee Yordan Faa lɛ naa. Be ni eshɛ faa lɛ naa lɛ, ekɛ Elia atade lɛ tswa nu lɛ mli ni ekɛɛ: “Nɛgbɛ Yehowa, Elia Nyɔŋmɔ lɛ, yɔɔ?” Shi kome ekoŋŋ lɛ, nu lɛ mli gba kɛtee biɛ kɛ biɛ.—2 Maŋtsɛmɛi 2:8-14.\n16 Ani okadi klɛŋklɛŋ naakpɛɛ nii ni Elisha fee lɛ? Etamɔ naagbee nɔ ni Elia fee lɛ pɛpɛɛpɛ. Mɛni no tsɔɔ wɔ? Elisha ekɛɛɛ akɛ, amrɔ nɛɛ ni Elia etee, ni aŋɔ ehegbɛ lɛ ahã lɛ hewɔ lɛ, esa akɛ etsake nibii ahiɛ. Moŋ lɛ, enyiɛ Elia nɔkwɛmɔnɔ lɛ sɛɛ pɛpɛɛpɛ, ni no hã ana akɛ ebuɔ etsɔɔlɔ lɛ. Enɛ hã gbalɔi krokomɛi nyɛ amɛmu amɛfɔ̃ enɔ. (2 Maŋtsɛmɛi 2:15) Elisha kɛ afii 60 sɔŋŋ sɔmɔ akɛ gbalɔ, ni Yehowa duro lɛ hewalɛ ni enyɛ efee naakpɛɛ nii babaoo fe bɔ ni Elia fee lɛ po. Akɛ nikaselɔ lɛ, mɛni obaanyɛ okase yɛ Elisha sane lɛ mli?\n17. (a) Mɛɛ gbɛ nɔ nikaselɔi baanyɛ akase su ni Elisha jie lɛ kpo lɛ? (b) Sɛɛ mli lɛ, ekolɛ mɛni Yehowa baaye ebua nikaselɔi anɔkwafoi ní amɛfee?\n17 Kɛ́ atu sɔ̃i awo odɛŋ yɛ asafo lɛ mli lɛ, kaasusu akɛ esa akɛ otsake nibii ahiɛ. Kaimɔ akɛ, hiamɔ nii ko ni yɔɔ asafo lɛ mli, loo gbɛtsɔɔmɔ ko ni jɛ Yehowa gbɛjianɔtoo lɛ dɛŋ lɛ hewɔ afeɔ tsakemɔi. Kaate shi kɛkɛ ni otsake nibii ahiɛ. Elisha nyiɛ Elia nɔkwɛmɔnɔ lɛ sɛɛ pɛpɛɛpɛ, ni enɛ hã gbalɔi krokomɛi nyɛ amɛmu amɛfɔ̃ enɔ, ni amɛna akɛ ebuɔ etsɔɔlɔ lɛ. Kɛ́ bo hu otee nɔ onyiɛ nɔkwɛmɔnɔ ni damɔ Biblia lɛ nɔ ni otsɔɔlɔ lɛ efee ehã bo lɛ sɛɛ lɛ, no tsɔɔ akɛ obuɔ asafoŋ onukpai ni kɛ afii pii esɔmɔ lɛ, ni nyɛmimɛi lɛ baamu amɛfɔ̃ onɔ. (Kanemɔ 1 Korintobii 4:17.) Be ni onáa niiashikpamɔ lɛ, obaafee tsakemɔi ni baaye abua onyɛmimɛi lɛ koni amɛkɛ Yehowa gbɛjianɔtoo lɛ ni miiya ehiɛ be fɛɛ be lɛ anyiɛ. Sɛɛ mli lɛ, ekolɛ Yehowa baaye ebua bo ni ofee nibii ni fe nɔ ni otsɔɔlɔi lɛ fee lɛ po, taakɛ efee ehã Elisha lɛ pɛpɛɛpɛ.—Yohane 14:12.\n18. Mɛni hewɔ amrɔ nɛɛ ji be ni ehe miihia ni atsɔse nyɛmimɛi hii ni yɔɔ asafo lɛ mli lɛ?\n18 Eba akɛ, nikasemɔ nɛɛ kɛ nɔ ni tsɔ hiɛ lɛ baaye abua asafoŋ onukpai babaoo ni amɛna akɛ, esa akɛ amɛhe be kɛtsɔse nyɛmimɛi hii. Ni wɔmiikpa gbɛ akɛ, nyɛmimɛi hii pii baaŋmɛ gbɛ ni atsɔse amɛ koni amɛkɛ nibii ni amɛbaakase lɛ aye abua Yehowa webii lɛ. Enɛ baawaje asafoi ni yɔɔ je lɛŋ fɛɛ lɛ, ni no baaye abua wɔteŋ mɔ fɛɛ mɔ ni eya nɔ eye Nyɔŋmɔ anɔkwa yɛ be ni sa kadimɔ waa ni kã wɔhiɛ lɛ mli.\n^ kk. 5 Kɛ́ asafoŋ onukpai lɛ na akɛ nyɛmi nuu oblanyo ko etee ehiɛ yɛ mumɔŋ bɔ ni sa, ebaa ehe shi, ni eyɛ sui krokomɛi ní ebaanyɛ ekɛsɔmɔ asafo lɛ, amɛbaanyɛ amɛjie eyi koni esɔmɔ akɛ asafoŋ sɔɔlɔ, kɛji eyeko afii 20 po.—1 Timoteo 3:8-10, 12; kwɛmɔ July 1, 1989, Buu-Mɔɔ lɛ, baafa 29 lɛ.\n^ kk. 11 Obaanyɛ okɛ lɛ asusu otii ni awie he yɛ April 15, 2012, Buu-Mɔɔ lɛ, baafa 14-16, kuku 8-13 lɛ; kɛ ‘Nyɛhia Nyɔŋmɔ Suɔmɔ lɛ Mli’ wolo lɛ, yitso 16, kuku 1-3 lɛ mli lɛ ahe.\nBɔ ni Obaafee Otsɔse Mɛi\nASAFOŊ onukpai komɛi ni eye omanye yɛ mɛi atsɔsemɔ mli lɛ kɛ ŋaawoi ni nyiɛ sɛɛ nɛɛ hã:\nOkɛ owiemɔ kɛ onifeemɔ fɛɛ atsɔɔ nii.\nWo nikaselɔ lɛ hewalɛ ni ekane Biblia muu lɛ fɛɛ yɛ afi kome mli, koni ekɛwaje wekukpaa ni yɔɔ ekɛ Yehowa teŋ lɛ.\nOkɛ lɛ atsu nii yɛ shiɛmɔ nitsumɔ lɛ mli.\nTsɔɔmɔ lɛ bɔ ni akwɛɔ kpeei kɛhã shiɛmɔyaa nɔ jogbaŋŋ.\nKɛ́ obaahã wiemɔ lɛ, hã lɛ wiemɔhamɔ he wolo lɛ eko, koni ena bɔ ni obaafee otsu wiemɔ lɛ he nii ohã.\nBei komɛi lɛ, fɔ̃ɔ lɛ kɛ eweku lɛ nine ni amɛbafata oweku lɛ he kɛhã weku jamɔ.\nFɔ̃ɔ lɛ kɛ eweku lɛ nine ni amɛbafata oweku lɛ he kɛyashiɛ yɛ hei ni Odasefoi bɛ loo amɛyi faaa yɛ jɛmɛ. *—Kwɛmɔ shishigbɛ niŋmaa lɛ.\n^ kk. 59 Asafoŋ onukpai ni yɔɔ je lɛŋ hei srɔtoi eka ŋaawoi nɛɛ amɛkwɛ, ni amɛye omanye.\nKɛ́ akɛɛ asafoŋ onukpai ni yɔɔ niiashikpamɔ lɛ miitsɔse nyɛmimɛi hii lɛ, etsɔɔ akɛ amɛmiitsɔɔ amɛ hesai ni he hiaa ni baaye abua amɛ ni amɛnyɛ amɛkwɛ Nyɔŋmɔ webii lɛ anɔ


KANEMƆ YƐ Afrikaans Albania Amharic Arabic Armenia Armenia (West) Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Croatia Czech Denmark Dutch Estonia Ewe Finland French Ga Georgia Germany Greenland Haitian Creole Hebri Hela Hiligaynon Hungary Igbo Iloko Indonesia Italia Japan Kinyarwanda Kirghiz Korea Kwanyama Latvia Lingala Lithuania Malagasy Malay Mizo Moore Myanmar Ndebele Ndonga Norway Nzema Oromo Ossetia Pangasinan Poland Portuguese (Brazil) Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbian (Cyrillic) Sesotho (Lesotho) Setswana Shona Silozi Slovak Slovenia Spania Swahili Swati Sweden Tagalog Tatar Thailand Tsonga Turkey Twi Ukrain Umbundu Urdu Venda Vietnam Waray-Waray Xhosa Zulu\n‘Yehowa ji Nyɔŋmɔ musuŋtsɔlɔ kɛ durolɔ ní toɔ tsui ní ŋɔɔ tɔmɔ kɛ efɔŋ kɛ esha efaa.’—2 MOSE 34:6, 7.\nTAOMƆ SANEBIMƆI NƐƐ AHETOO\nMɛni Yehowa fee yɛ esha ni David kɛ Manase fee lɛ he, ni mɛni hewɔ?\nMɛni hewɔ Yehowa kɛ Israel maŋ lɛ he eshai efaaa amɛ lɛ?\nMɛni esa akɛ wɔfee koni Yehowa kɛ wɔhe eshai afa wɔ?\n1, 2. (a) Mɛɛ Nyɔŋmɔ nɛkɛ Yehowa ha Israelbii lɛ na akɛ eji? (b) Mɛni he wɔbaasusu yɛ nikasemɔ nɛɛ mli?\nYƐ Nehemia beaŋ lɛ, Levibii komɛi wie yɛ sɔlemɔ mli akɛ, amɛtsɛmɛi lɛ ‘ekpɛlɛɛɛ Yehowa kitai lɛ atoi boo.’ Shi Yehowa ha ana shii abɔ akɛ eji ‘eshaifaa Nyɔŋmɔ, odomfoɔ kɛ musuŋtsɔlɔ, ni toɔ etsui shi, ni mɔbɔnalɛ fá.’ Yehowa tee nɔ ena nomii nɛɛ ni ku amɛsɛɛ yɛ Nehemia beaŋ lɛ mɔbɔ.—Neh. 9:16, 17.\n2 Wɔteŋ mɔ fɛɛ mɔ baanyɛ abi ehe akɛ, ‘Te mafee tɛŋŋ maná bɔ ni Yehowa kɛ eshai faa lɛ he sɛɛ lɛ?’ Kɛha sanebimɔ ni he hiaa nɛɛ hetoo lɛ, nyɛhaa wɔsusua bɔ ni Nyɔŋmɔ kɛ maŋtsɛmɛi enyɔ komɛi—David kɛ Manase—ahe eshai fa amɛ, kɛ bɔ ni amɛná he sɛɛ lɛ he wɔkwɛa.\nDAVID FEE ESHAI NI YƆƆ HIƐDƆƆ\n3-5. Mɛɛ eshai ni yɔɔ hiɛdɔɔ David fee?\n3 Eyɛ mli akɛ David sheɔ Nyɔŋmɔ gbeyei moŋ, shi efee eshai ni yɔɔ hiɛdɔɔ. Eshai nɛɛ ateŋ enyɔ kɔɔ Uria kɛ eŋa Batsheba he. Nɔ ni jɛ eshai nɛɛ amli kɛba lɛ sa David, Uria, kɛ Batsheba fɛɛ he. Shi gbɛ nɔ ni Nyɔŋmɔ tsɔ ejaje David lɛ tsɔɔ wɔ nɔ ko yɛ bɔ ni Yehowa kɛ eshai faa lɛ he. Nyɛhaa wɔsusua nɔ ni ba lɛ he.\n4 David wo Israel ta lɛ gbɛ koni amɛyabɔ nsara amɛwo Amonbii lɛ amaŋtiase ni ji Raba lɛ. Maŋ nɛɛ kã Yerusalem bokagbɛ aaafee kilomitai 80, yɛ Yordan Faa lɛ sɛɛ. Beni tabilɔi lɛ tee ta lɛ, David jɛ emaŋtsɛtsũ lɛ yiteŋ ena Batsheba—ni eji mɔ ko ŋa lɛ—miiju ehe. Ewu fata tabilɔi lɛ ahe. David tee nɔ ekwɛ Batsheba aahu akɛ ehenumɔi te shi, ni etsu ayaŋɔ lɛ kɛba emaŋtsɛwe lɛ, ni ekɛ lɛ fite gbala.—2 Sam. 11:1-4.\n5 Beni David ná ele akɛ Batsheba ená musu lɛ, etsu ayatsɛ ewu Uria kɛjɛ ta lɛ naa kɛba Yerusalem, ni ekɛɛ lɛ ni eya shĩa, kɛjwɛŋmɔ lɛ akɛ ebaaya ni ekɛ eŋa lɛ ayaná bɔlɛ. Shi yɛ David mɔdɛŋbɔɔ lɛ fɛɛ sɛɛ lɛ, Uria emiii shĩa yaa. No hewɔ lɛ, maŋtsɛ lɛ ŋma wolo emaje tatsɛnukpa lɛ, koni aŋɔ Uria ato “ta lɛ mli he ni wa lɛ hiɛ,” ní aha enanemɛi asraafoi lɛ agbala amɛhe shi kɛje jɛmɛ. Enɛ ha agbe Uria yɛ ta lɛ naa, taakɛ David to eyiŋ lɛ. (2 Sam. 11:12-17) No hewɔ lɛ, jeee gbala pɛ maŋtsɛ lɛ fite, shi moŋ ewo esane lɛ mli wu kɛtsɔ lá ni eye bem ni eha ashwie shi lɛ nɔ.\nDAVID TSAKE ETSUI\n6. Mɛni Nyɔŋmɔ fee yɛ eshai ni David fee lɛ he, ni mɛni enɛ tsɔɔ wɔ yɛ Yehowa he?\n6 Yehowa na nɔ ni tee nɔ lɛ fɛɛ. Afeee nɔ ko nɔ ko ateee lɛ. (Abɛi 15:3) Eyɛ mli akɛ maŋtsɛ lɛ kɛ Batsheba bote gbalashihilɛ mli moŋ, “shi sane ni David ye nɛɛ eŋɔɔɔ Yehowa naa.” (2 Sam. 11:27) No hewɔ lɛ, mɛni Nyɔŋmɔ fee yɛ eshai ni yɔɔ hiɛdɔɔ ni David fee lɛ he? Etsu egbalɔ Natan kɛtee David ŋɔɔ. Akɛni Yehowa ji Nyɔŋmɔ ni ŋɔɔ eshai efaa hewɔ lɛ, eeenyɛ efee akɛ etao nɔ ko ni eeedamɔ nɔ ena David mɔbɔ. Ani onyaaa gbɛ ni Yehowa tsɔ nɔ etsu sane lɛ he nii lɛ he? Enyɛɛɛ David nɔ akɛ ejaje eshai ni efee lɛ etsɔɔ, moŋ lɛ, eha Natan gba maŋtsɛ lɛ sane ko ni baaha ena hiɛdɔɔ ni yɔɔ eshai ni efee lɛ ahe. (Nyɛkanea 2 Samuel 12:1-4.) Gbɛ ni Yehowa tsɔ nɔ etsu sane lɛ he nii lɛ nɔ bɛ kwraa!\n7. Te David fee enii eha tɛŋŋ yɛ nɔ ni Natan kɛɛ lɛ lɛ he?\n7 Sane ni Natan kɛtsu nii lɛ ha David na amrɔ nɔŋŋ akɛ aye sane ni ejaaa. David mli fu nuu niiatsɛ ni yɔɔ Natan sane lɛ mli lɛ, ni ekɛɛ akɛ: “Gbii abɔ ni Yehowa hiɛ kã nɛɛ, nuu ni ye nɛkɛ sane nɛɛ, esa gbele!” Kɛfata he lɛ, David kɛɛ esa akɛ ato mɔ ni aye lɛ sane fɔŋ nɛɛ najiaŋ. Kɛkɛ ni Natan kɛ sane lɛ ma David hiɛ akɛ: “Bo ji nakai nuu lɛ!” Natan kɛɛ David akɛ, enifeemɔ lɛ hewɔ lɛ, “klante” kpaŋ yɛ ewe lɛ kɔkɔɔkɔ, ni abaatee efɔŋ shi awo ewe lɛ. Ni abaashwie ehiɛaŋ shi hu yɛ mɛi fɛɛ ahiɛ yɛ ehe eshai lɛ ahewɔ. David na hiɛdɔɔ ni yɔɔ nɔ ni efee lɛ he, ni eshwa ehe, ni ekɛɛ: “Mifee Yehowa shishi esha.”—2 Sam. 12:5-14.\nDAVID SƆLE, NI NYƆŊMƆ ŊƆFA LƐ\n8, 9. Mɛɛ gbɛ nɔ Lala 51 lɛ haa wɔnaa bɔ ni David nu he eha yɛ eshai ni efee lɛ he, ni mɛni no tsɔɔ wɔ yɛ Yehowa he?\n8 Wiemɔi ni yɔɔ lala ko ni Maŋtsɛ David fo yɛ sɛɛ mli lɛ mli lɛ haa anaa bɔ ni ejɛ etsuiŋ tɔɔ eshwa ehe. Fai ni David kpa Yehowa ni yɔɔ Lala 51 lɛ tsɔɔ akɛ jeee etɔmɔi lɛ anɔ pɛ kɛkɛ ekpɛlɛ, shi moŋ etsake etsui hu. Nɔ titri ni kã David tsui nɔ ji wekukpaa ni yɔɔ ekɛ Nyɔŋmɔ teŋ lɛ. Ejaje akɛ: “Bo okome too mifee esha mishi.” Ni ekpa Yehowa fai akɛ: “Nyɔŋmɔ, bɔɔ tsui ni he tse oha mi, ni ofee mumɔ ni fĩɔ shi ehee yɛ mimli! . . . Okɛ oyiwalaheremɔ lɛ he nyamɔ lɛ aku sɛɛ aha mi, ni toiboo mumɔ lɛ amɔ mimli!” (Lala 51:3-6, 9-14) Kɛ́ otɔ̃ lɛ, ani ofɔseɔ otsuiŋ fɛɛ oshwieɔ Yehowa hiɛ?\n9 Yehowa ejieee nibii gbohii ni jɛ eshai ni David fee lɛ amli kɛba lɛ kɛyaaa. Nɔ ni efee lɛ ha ekɛ naagbai komɛi kpe ewala beaŋ fɛɛ. Shi beni Yehowa na bɔ ni David etsake etsui—‘etsui ní werɛ eho ehe ní tswiaa shi kɛ dɔlɛ’—lɛ, ekɛ ehe eshai lɛ fa lɛ. (Nyɛkanea Lala 32:5; Lala 51:19) Nyɔŋmɔ Ofe lɛ nuɔ nɔ tuuntu ni haa mɔ ko feɔ esha lɛ shishi. No hewɔ lɛ, yɛ nɔ najiaŋ ni Yehowa aaaha adesai adamɔ Mose Mla lɛ nɔ akojo David kɛ Batsheba, ní agbe amɛ yɛ gbãla ni amɛfite lɛ hewɔ lɛ, lɛ diɛŋtsɛ ejɛ mɔbɔnalɛ mli etsu sane lɛ he nii. (3 Mose 20:10) Nyɔŋmɔ ha amɛbi Salomo baye David sɛɛ akɛ Israel maŋtsɛ.—1 Kron. 22:9, 10.\n10. (a) Mɛni ekolɛ Yehowa damɔ nɔ ekɛ David he eshai lɛ fa lɛ? (b) Mɛni esa akɛ mɔ ko afee dani Yehowa kɛ ehe eshai afa lɛ?\n10 Eeenyɛ efee akɛ nɔ kroko ni ha Yehowa kɛfa David ji bɔ ni David na Saul mɔbɔ lɛ. (1 Sam. 24:5-8) Taakɛ Yesu tsɔɔ mli lɛ, Yehowa kɛ wɔ yeɔ yɛ bɔ ni wɔkɛ mɛi yeɔ haa lɛ naa. Yesu kɛɛ akɛ: “Nyɛkakojoa, koni akakojo nyɛ. Shi nɔ̃ kojomɔ ni nyɛŋɔkojoɔ lɛ, aaaŋɔkojo nyɛ; ni nɔ̃ susumɔnɔ̃ ni nyɛŋɔsusuɔ lɛ, aaaŋɔsusu aha nyɛ.” (Mat. 7:1, 2) Kwɛ bɔ ni wɔtsui nyɔɔ wɔmli akɛ wɔɔle akɛ Yehowa kɛ wɔhe eshai lɛ baafa wɔ, kɛ́ eji gbalafitemɔ loo gbɔmɔgbee po! Shi dani ekɛbaafa wɔ lɛ, ja wɔ hu wɔkɛfa mɛi, ni wɔjaje wɔtɔmɔi lɛ wɔtsɔɔ lɛ, ni wɔtsake wɔsu yɛ nibii gbohii ni wɔfeɔ lɛ ahe. Kɛ́ eshafeelɔi tsake amɛtsui lɛɛlɛŋ lɛ, Yehowa baaha amɛná “hejɔɔmɔ yinɔ,” loo henilee kpakpa.—Nyɛkanea Bɔfoi lɛ Asaji 3:19, 20.\nMANASE FEE ESHA KPELE, SHI ETSAKE ETSUI\n11. Mɛɛ nibii gbohii Maŋtsɛ Manase fee?\n11 Ha wɔsusu Biblia mli nɔkwɛmɔnɔ kroko ni tsɔɔ akɛ Yehowa miisumɔ ni ekɛ eshai kpelei po afa lɛ he. David nɔyeli lɛ sɛɛ aaafee afii 360 lɛ, Manase baye Yuda nɔ maŋtsɛ. Yɛ afii 55 ni ekɛye nɔ lɛ fɛɛ mli lɛ, efɔŋ sɔŋŋ kɛkɛ efee, ni no ha Yehowa mli fu lɛ waa. Ákɛ nɔkwɛmɔnɔ lɛ, Manase mamɔ afɔleshaa latɛi eha Baal, ejá “ŋwɛi asafo lɛ fɛɛ,” eha ebihii tsɔ la mli, ni eha maŋbii lɛ kɛ amɛhe wo mumɔi atsɛmɔ mli. Hɛɛ, “efee efɔŋ babaoo yɛ Yehowa hiɛ.”—2 Kron. 33:1-6.\n12. Mɛɛ gbɛ nɔ Manase tsɔ eku esɛɛ kɛba Yehowa ŋɔɔ?\n12 Naagbee lɛ, aŋɔ Manase nom kɛtee Babilon ni ayawo lɛ tsuŋ. Eeenyɛ efee akɛ beni eyɔɔ jɛmɛ lɛ, ekai nɔ ni Mose kɛɛ Israelbii lɛ, akɛ: “Be mli ni oyɔɔ amanehulu mli ni enɛɛmɛi fɛɛ eba onɔ yɛ naagbee gbii lɛ anɔ lɛ, no lɛ oooku osɛɛ kɛaaba Yehowa, o-Nyɔŋmɔ lɛ, ŋɔɔ, ni ooobo egbee toi.” (5 Mose 4:30) Manase ku esɛɛ kɛba Yehowa ŋɔɔ. Yɛ mɛɛ gbɛ nɔ? “Eba ehe shi babaoo” yɛ Nyɔŋmɔ hiɛ, ni etee nɔ “ekpa lɛ fai” (taakɛ mfoniri ni yɔɔ baafa 21 lɛ tsɔɔ lɛ). (2 Kron. 33:12, 13) Biblia lɛ etsɔɔɔ wiemɔi pɔtɛi ni Manase kɛtsu nii yɛ esɔlemɔ lɛ mli, shi eeenyɛ efee akɛ etamɔ wiemɔi ni Maŋtsɛ David kɛtsu nii yɛ Lala 51 lɛ nɔŋŋ. Bɔ fɛɛ bɔ ni sane lɛ ji lɛ, Manase tsake etsui kwraa.\n13. Mɛni hewɔ ni Yehowa kɛ Manase he eshai lɛ fa lɛ lɛ?\n13 Mɛni Yehowa fee yɛ Manase sɔlemɔ lɛ he? “Ebo [Manase] toi, ni enu esɔlemɔ lɛ.” Taakɛ David fee lɛ, Manase yɔse bɔ ni eshai ni efee lɛ yɔɔ hiɛdɔɔ ha, ni etsake etsui. No hewɔ ni Nyɔŋmɔ kɛfa Manase, ni eha eyaye maŋtsɛ yɛ Yerusalem ekoŋŋ lɛ. Enɛ ha “Manase ná le akɛ Yehowa lɛ, lɛ ji Nyɔŋmɔ.” (2 Kron. 33:13) Nɔkwɛmɔnɔ nɛɛ eha wɔna bɔ ni Nyɔŋmɔ naa mɔbɔ, kɛ bɔ ni ekɛ mɛi ni tsakeɔ amɛtsui lɛɛlɛŋ lɛ ahe eshai faa amɛ, ni enɛ shɛjeɔ wɔmii waa!\nANI YEHOWA KƐ ESHAI FAA BE FƐƐ BE?\n14. Mɛni baaha Yehowa kɛ eshafeelɔ ko he eshai afa lɛ?\n14 Ŋmɛnɛ lɛ, ekolɛ Nyɔŋmɔ jálɔi lɛ ateŋ mɛi fioo ko pɛ baabi ni akɛ eshai ni yɔɔ hiɛdɔɔ tamɔ David kɛ Manase nɔ lɛ afa amɛ. Kɛlɛ, fa ni Yehowa kɛfa maŋtsɛmɛi enyɔ nɛɛ lɛ haa wɔnaa akɛ, wɔ-Nyɔŋmɔ lɛ miisumɔ ni ekɛ eshai ni yɔɔ hiɛdɔɔ po afa, kɛji eshafeelɔ lɛ tsake etsui lɛɛlɛŋ.\n15. Te wɔfeɔ tɛŋŋ wɔleɔ akɛ Yehowa kɛ adesai fɛɛ ahe eshai efaaa amɛ yakatswaa lɛ?\n15 Wɔnyɛŋ wɔkɛɛ kɛ nɔmimaa akɛ Yehowa kɛ adesai fɛɛ ahe eshai faa amɛ be fɛɛ be. Nyɛhaa wɔkɛ su ni David kɛ Manase jie lɛ kpo lɛ atoa su ni Israelbii kɛ Yudafoi toigbolɔi lɛ jie lɛ kpo lɛ he wɔkwɛa. Beni David fee esha lɛ, Nyɔŋmɔ ha lɛ hegbɛ ni ekɛtsake etsui, kɛtsɔ Natan ni etsu kɛtee eŋɔɔ lɛ nɔ. David kpɛlɛ hegbɛ nɛɛ nɔ, ni etsake etsui. Beni Manase yaje shihilɛ ni jaraa mli lɛ, eyɔse akɛ ehe miihia ni etsake etsui. Shi bei pii lɛ, Israelbii lɛ kɛ Yudafoi lɛ tsakeee amɛtsui, eyɛ mli akɛ Yehowa tsu egbalɔi lɛ shii abɔ kɛtee amɛŋɔɔ koni amɛyajaje amɛnifɔjianii lɛ amɛtsɔɔ amɛ. No hewɔ lɛ, Yehowa kɛ amɛhe eshai lɛ efaaa amɛ. (Nyɛkanea Nehemia 9:30.) Beni nomii lɛ ku amɛsɛɛ kɛjɛ Babilon kɛtee amɛmaŋ ekoŋŋ po lɛ, Yehowa tee nɔ etsu etsuji anɔkwafoi tamɔ osɔfo Ezra kɛ gbalɔ Maleaki kɛtee amɛŋɔɔ. Beni maŋbii lɛ fee Yehowa suɔmɔnaa nii lɛ, amɛná miishɛɛ kpele.—Neh. 12:43-47.\n16. (a) Mɛni ba Israel maŋ muu lɛ fɛɛ nɔ yɛ amɛtsui ni amɛtsakeee lɛ hewɔ? (b) Mɛɛ hegbɛ Yehowa kɛbaaha aŋkroaŋkroi ni ji blema Israelbii lɛ?\n16 Beni Yehowa ha Yesu ba shikpɔŋ lɛ nɔ ni ekɛ ewala ni eye emuu lɛ bashã afɔle kɛkpɔ̃ wɔ lɛ sɛɛ lɛ, ekpɛlɛɛɛ afɔlei ni Israelbii lɛ kɛ kooloi shãa lɛ anɔ dɔŋŋ. (1 Yoh. 4:9, 10) Beni Yesu yɔɔ shikpɔŋ lɛ nɔ lɛ, etsɔɔ bɔ ni e-Tsɛ lɛ nuɔ he ehaa yɛ Yerusalem he beni ekɛɛ akɛ: “Yerusalem, Yerusalem, bo mɔ ni ogbeɔ gbalɔi lɛ ní otswiaa mɛi ni atsuɔ amɛ oŋɔɔ lɛ atɛi: shii enyiɛ mitao akɛ kulɛ mibuaa obii anaa tamɔ bɔ ni wuɔ buaa ebii anaa ewoɔ efiji ashishi lɛ, ni nyɛkpɛlɛɛɛ!” No hewɔ lɛ Yesu kɛɛ akɛ: “Naa, aaashi nyɛwe lɛ amaŋfɔ aha nyɛ!” (Mat. 23:37, 38) Enɛ ha akɛ mumɔŋ Israel baye maŋ ni tsakeee etsui nɛɛ najiaŋ. (Mat. 21:43; Gal. 6:16) Shi ani abaanyɛ akɛ aŋkroaŋkroi ni ji heloonaa Israelbii lɛ ahe eshai afa amɛ? Hɛɛ, Yehowa kɛ amɛhe eshai lɛ baafa amɛ aahu, ni ebaana amɛ mɔbɔ kɛ́ amɛná hemɔkɛyeli yɛ Nyɔŋmɔ mli, ni amɛná hemɔkɛyeli yɛ Yesu Kristo afɔleshaa lɛ hu mli. Kɛ́ atee mɛi ni tsakeee amɛtsui dani amɛgboi lɛ ashi kɛba shikpɔŋ lɛ nɔ lɛ, amɛ hu amɛbaaná hegbɛ kɛfee nakai koni akɛ amɛhe eshai lɛ afa amɛ.—Yoh. 5:28, 29; Bɔf. 24:15.\nNÁ YEHOWA ESHAIFAA LƐ HE SƐƐ\n17, 18. Mɛni esa akɛ wɔfee koni Yehowa kɛ wɔhe eshai lɛ afa wɔ?\n17 Akɛni Yehowa miisumɔ ni ekɛ wɔhe eshai lɛ afa wɔ hewɔ lɛ, mɛni esa akɛ wɔfee? Esa akɛ wɔfee wɔnii tamɔ David kɛ Manase. Esa akɛ wɔkpɛlɛ wɔtɔmɔi anɔ, wɔtsake wɔtsui, wɔkpa Yehowa fai ni ekɛ wɔtɔmɔi ake wɔ, ni wɔbi lɛ ni eye ebua wɔ ní wɔkwa esha feemɔ. (Lala 51:12) Kɛ́ wɔfee esha ni yɔɔ hiɛdɔɔ lɛ, esa akɛ wɔkɛɛ asafoŋ onukpai lɛ ni amɛye amɛbua wɔ. (Yak. 5:14, 15) Ekɔɔɔ he eko bɔ ni esha ni wɔfee lɛ yɔɔ hiɛdɔɔ ha lɛ, kɛ́ wɔkai bɔ ni Yehowa wie lɛ diɛŋtsɛ ehe etsɔɔ Mose lɛ, ebaanyɛ eshɛje wɔmii waa. Eha ele akɛ eji, “Nyɔŋmɔ musuŋtsɔlɔ kɛ durolɔ ní toɔ tsui, ní mɔbɔnalɛ kɛ anɔkwale fá pii, ní hiɛɔ mɔbɔnalɛ mli ehaa mɛi akpei abɔ, ní ŋɔɔ tɔmɔ kɛ efɔŋ kɛ esha efaa.” Yehowa tsakeko.—2 Mose 34:6, 7.\n18 Yehowa kɛ nɔkwɛmɔnɔ ko ni sa tsu nii kɛwo Israelbii ni tsakeee amɛtsui lɛ shi akɛ ebaajie amɛhe eshai lɛ kwraa, ni kɛ́ etsuɔ tamɔ “lá” po, ebaaha eyɛ tamɔ “snoo.” (Nyɛkanea Yesaia 1:18.) No hewɔ lɛ, te obaafee tɛŋŋ oná bɔ ni Yehowa kɛ eshai faa lɛ he sɛɛ lɛ? Kɛ́ wɔhiɛ sɔ bɔ ni Yehowa kɛ eshai faa, ni wɔtsake wɔtsui lɛ, ekɛ wɔhe eshai lɛ baafa wɔ kwraa.\n19 Te wɔɔfee tɛŋŋ wɔkase bɔ ni Yehowa kɛ mɛi ahe eshai faa amɛ lɛ? Te wɔɔfee tɛŋŋ wɔkɛ mɛi ni efee esha ni yɔɔ hiɛdɔɔ shi amɛtsake amɛtsui lɛɛlɛŋ lɛ ahe eshai afa amɛ lɛ? Nikasemɔ ni nyiɛ sɛɛ lɛ baaye abua wɔ ni wɔpɛi wɔ diɛŋtsɛ wɔmli wɔkwɛ, koni wɔfee wɔnii tamɔ wɔ-Tsɛ, Yehowa, mɔ ni ‘hi ni eŋɔfaa mra’ lɛ.—Lala 86:5.\nAkɛni Yehowa kɛ Manase he eshai fa lɛ hewɔ lɛ, eha eyaye maŋtsɛ ekoŋŋ yɛ Yerusalem


Ta njɛpɛnga ve lɔ komisia hu\nNgewɔ layia le gomi\nMahaya Wɛɛ magbatɛlei\nNunga felenga mia Baibui yɛpɛni kɔlongɔ ti ma, nahi ta yenge kɔ jamaa hindei i lɛ gulɔma, “mahugbeblɛisia kɛ kpeegbuablɛisia.” (Filipaibla 1:1) Tao jamaa gbi lee hu, ye nungei jisia lɔ na. Ngingi ye gbɛnga mia kpeegbuabla ta pie?\nTi naa gbɔ va kpakuisia ma. Nunga mia a tie nahi Ngewɔ hindei ti lii hu, ti hulangɔ, tao ti mayeingɔ. Ti lɛnga lɔ na, foningeisia mia a tie, ye nasia lɔ na ti wovangɔ. Ti gbeengoi jamaa hindeisia va. Ta kahu yingisia wue lɔ kɔ jamaa i lɛ gulɔma. Ji a gbɔ lɔ kpakuisia ma, kɔ ti ti lii wu jamaa gaalei hu, kɛ ti ndeengeisia ti lii nɛpɔlei.\nTa ngenge yekpenga wue lɔ. Kpeegbuabla lɛnga ti naa heimi ve va nungei nasia wɛ ta wa mu gomisia hu. Nasia lɔ na ta ngoe yaa hankeisia lɔ mahugbe, ye nasia na ta bukuisia lɔ gɔɛkɔɛ nungei nasia ma ti jamaa hu. Yepekeisia lɔ na ti looni navo hindeisia lɔ gulɔ, tao nasia na tia mia ta kɛ mia kungɔ mu li na Ngewɔ layei le va. Ta kpɔma wue lɔ gbɔma Mahaya Wɛɛ magbatɛ va. Wati lɛnga lɔ na, kpakuisia ta ti ma mɔli lɔ kɔ ti kpɔma wue nasia ma ti wovangɔ jamaa hu. Ti gohunɛingoi ngenge gbi lee ma ta fe ti wɛ pie va, na va mia nunga kpɛlɛ ta bagɔɔmi ve ti wɛ jamaa hu.—I Timɔti 3:13.\nTɔmasei yekpe gɛbla mia a tie jamaa hu. Klistimablei jisia, ti wuehinda yekpi va mia ta loko loo ti ma, kɔ ti wote a kpeegbuabla. Njɛpei nasia ta fe mu gomisia hu, a mu lanayei gbaya lɔ. Tɔmasei na ta kɛ Ngewɔ layia lelei va, a mua bɛɛ mu lii wumbu lɔ Ngewɔ layei le va. Ngomɛni na ta fe kpakuisia wɛ, a wa lɔ a ngooyia kɛ ndilɛi jamaa hu. (Ɛfɛsubla 4:16) Wati leengɔ woma, tia bɛ ta wote lɔ a kpakuisia.\nNunga ye gbɛnga mia a kpeegbuabla?\nKpeegbuabla ta ye gbɔ jamaa ma kɔ i lɛ gulɔma?\nWati gbi lee bi ya Mahaya Wɛɛ la, lapi bi kpako yia, ɔɔ kpeegbuamɔ yia gɔɔ. Ba lo lɔ na wuema haŋ bi ti kpɛlɛ gɔɔ tia ti bondeisia.\nHugbatei Yena Jɛhova Jeliwuableisia Ti Jamaasia Hu?\nGɔfɛgbua wue bi kɔɔ sia ta ye mu mahugbe tao ta mu gaa hugbatei ji hu.


Nyɔŋmɔ Maŋtsɛyeli Lɛ—Nɔ Hewɔ ni Ehe Hiaa Yesu\nKANEMƆ YƐ Afrikaans Albania Alur Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bashkir Basque Batak (Toba) Biak Bicol Blɔfo Brazil Mumuii Awiemɔ Bulgaria Cambodia Catalan Cebuano Chavacano Chichewa Chile Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Cibemba Croatia Czech Denmark Dutch Ecuador Mumuii Awiemɔ Efik Esan Estonia Ewe Fiji Finland French French Mumuii Awiemɔ Ga Galician Garifuna Georgia Germany Germany Mumuii Awiemɔ Greenland Guarani Gun Haitian Creole Hebri Hela Hiligaynon Hmong (White) Hungary Hunsrik Iban Iceland Igbo Iloko Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Kabuverdianu Kachin Kazakh Kekchi Khakass Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korea Krio Kwanyama Latvia Lingala Lithuania Low German Luganda Luo Luvale Macedonia Malagasy Malay Malayalam Malta Mam Mambwe-Lungu Mapudungun Maya Mazatec (Huautla) Mexico Mumuii Awiemɔ Mingrelian Mixtec (Guerrero) Mizo Mongolia Moore Myanmar Nahuatl (Central) Nahuatl (Huasteca) Nahuatl (Northern Puebla) Nepali Ngabere Niue Norway Nyaneka Nzema Okpe Oromo Ossetia Otetela Pangasinan Papiamento (Aruba) Papiamento (Curaçao) Persia Poland Pomeranian Portugal (Portugal) Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Runyankore Russia Russia Mumuii Awiemɔ Rutoro Samoa Sango Sepedi Sepulana Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Sweden Tagalog Tahiti Tajiki Talian Tatar Tetun Dili Thailand Tigrinya Tiv Tojolabal Tonga Totonac Tshiluba Tsonga Turkey Turkmen Tuvalu Twi Tzeltal Ukrain Umbundu Urdu Urhobo Uzbek Valencian Vietnam Wayuunaiki Welsh Xhosa Zande Zapotec (Isthmus) Zapotec (Lachiguiri) Zulu\nBe ni Yesu shiɛɔ yɛ shikpɔŋ lɛ nɔ lɛ, ewie saji babaoo ahe. Akɛ nɔkwɛmɔnɔ lɛ, etsɔɔ ekaselɔi lɛ bɔ ni asɔleɔ, nɔ ni kɛ́ mɔ ko fee lɛ ebaasa Nyɔŋmɔ hiɛ, kɛ bɔ ni aaafee aná miishɛɛ diɛŋtsɛ. (Mateo 6:5-13; Marko 12:17; Luka 11:28) Shi sane ko ni Yesu wie he fe fɛɛ, ni kã etsui nɔ waa ji, Nyɔŋmɔ Maŋtsɛyeli lɛ.—Luka 6:45.\nTaakɛ wɔna yɛ sane ni tsɔ hiɛ lɛ mli lɛ, Yesu kɛ eshihilɛ fɛɛ ‘shiɛ Nyɔŋmɔ Maŋtsɛyeli lɛ he sane kpakpa lɛ etsɔɔ mɛi.’ (Luka 8:1) Ekɛ ehewalɛ fɛɛ tsu nii ni enyiɛ Israel shikpɔŋ lɛ nɔ fɛɛ ni eetsɔɔ mɛi Nyɔŋmɔ Maŋtsɛyeli lɛ he sane. Abɔ Yesu shiɛmɔ lɛ he amaniɛ yɛ Sanekpakpai ejwɛ lɛ amli, ni atsĩ Maŋtsɛyeli lɛ tã fe shii 100 yɛ mli. Hei nɛɛ babaoo lɛ, ejeɔ kpo yɛ Yesu wiemɔi amli, ni kɛ̃lɛ eji nɔ ni Yesu wie yɛ Nyɔŋmɔ Maŋtsɛyeli lɛ he lɛ he nɔ ko fioo ko pɛ kɛkɛ!—Yohane 21:25.\nMɛni hewɔ be ni Yesu yɔɔ shikpɔŋ lɛ nɔ lɛ, Maŋtsɛyeli lɛ he hia lɛ waa lɛ? Sane kome ji akɛ, Yesu le akɛ Nyɔŋmɔ ehala lɛ akɛ efee Maŋtsɛyeli lɛ Nɔyelɔ. (Yesaia 9:5; Luka 22:28-30) Kɛ̃lɛ ejeee Yesu yiŋtoo akɛ ená hewalɛ yɛ mɛi anɔ loo ni mɛi awo ehiɛ nyam. (Mateo 11:29; Marko 10:17, 18) Jeee lɛ diɛŋtsɛ esɛɛnamɔ hewɔ ewie Maŋtsɛyeli lɛ he waa nakai lɛ. Yesu yɛ Nyɔŋmɔ Maŋtsɛyeli * lɛ he miishɛɛ ni ewie he hu waa ejaakɛ ele nɔ ni ebaatsu ehã mɛi ni esumɔɔ lɛ—eŋwɛi Tsɛ lɛ kɛ esɛɛnyiɛlɔi ni yeɔ anɔkwa lɛ.\nNƆ NI MAŊTSƐYELI LƐ BAAFEE EHÃ YESU TSƐ\nYesu sumɔɔ eŋwɛi Tsɛ lɛ waa. (Abɛi 8:30; Yohane 14:31) Esumɔɔ e-Tsɛ lɛ sui kpakpai tamɔ Esuɔmɔ, Emusuŋtsɔlɛ, kɛ Ejalɛsaneyeli lɛ waa. (5 Mose 32:4; Yesaia 49:15; 1 Yohane 4:8) No hewɔ lɛ, ekã shi faŋŋ akɛ Yesu sumɔŋ ni enu amalei ni mɛi wieɔ yɛ e-Tsɛ lɛ he lɛ—amalei tamɔ, Nyɔŋmɔ nuuu wɔpiŋmɔi lɛ ahe ehãaa wɔ kɛ Nyɔŋmɔ miisumɔ ni wɔpiŋ lɛ. Enɛ ji yiŋtoo kome hewɔ ni Yesu kɛ ekãa shiɛ “Maŋtsɛyeli lɛ he sane kpakpa lɛ”—ele akɛ be ko baashɛ ni Maŋtsɛyeli lɛ baatse e-Tsɛ lɛ gbɛ́i he. (Mateo 4:23; 6:9, 10) Mɛɛ gbɛ nɔ Maŋtsɛyeli lɛ baatsɔ afee enɛ?\nYehowa baatsɔ Maŋtsɛyeli lɛ nɔ ekɛ tsakemɔi kpelei ni adesai fɛɛ baaná he sɛɛ lɛ aba. ‘Eeetsumɔ adesai ni yeɔ anɔkwa lɛ ahiɛaŋ yaafonui fɛɛ.’ Yehowa baafo nibii ni kɛ nakai yaafonui lɛ baa lɛ fɛɛ sɛɛ, ni ebaakwɛ koni ‘gbele akahi shi dɔŋŋ, ni ŋkɔmɔyeli ko kɛ bolɔmɔ ko kɛ nɔnaa ko hu ehiŋ shi dɔŋŋ.’ (Kpojiemɔ 21:3, 4) Nyɔŋmɔ baatsɔ e-Maŋtsɛyeli lɛ nɔ efo adesai apiŋmɔi fɛɛ sɛɛ. *\nEbɛ naakpɛɛ mɔ akɛ, Yesu kɛ ekãa kɛ miishɛɛ shiɛ Maŋtsɛyeli lɛ he sane ehã mɛi! Ele akɛ, no baahã ale bɔ ni e-Tsɛ lɛ yɔɔ hewalɛ kɛ musuŋtsɔlɛ hã. (Yakobo 5:11) Yesu le hu akɛ Maŋtsɛyeli lɛ he baaba sɛɛnamɔ kɛhã mɛi krokomɛi ní esumɔɔ lɛ—adesai anɔkwafoi.\nNƆ NI MAŊTSƐYELI LƐ BAAFEE EHÃ ADESAI ANƆKWAFOI\nYesu kɛ e-Tsɛ lɛ hi ŋwɛi afii babaoo kwraa dani eba shikpɔŋ lɛ nɔ. Tsɛ lɛ tsɔ e-Bi lɛ nɔ ekɛ nɔ fɛɛ nɔ ba shihilɛ mli—kɛjɛ ŋwɛi ni hãa mɔ naa kpɛɔ ehe kɛ emli ŋulamii abɔ ni aleee amɛyibɔ lɛ nɔ kɛyashi tsei kɛ kooloi babaoo ni yɔɔ wɔshibɔlemɔ ŋulami ni yɔɔ fɛo nɛɛ nɔ lɛ nɔ. (Kolosebii 1:15, 16) Yɛ nibii nɛɛ fɛɛ ateŋ lɛ, Yesu ‘náa gbɔmɛi abii ahe miishɛɛ.’—Abɛi 8:31.\nAna bɔ ni Yesu sumɔɔ adesai lɛ yɛ eshiɛmɔ nitsumɔ lɛ mli. Be ni eje eshiɛmɔ nitsumɔ lɛ shishi nɔŋŋ lɛ, ehã efee faŋŋ akɛ eba koni ‘ebajaje sane kpakpa lɛ etsɔɔ ohiafoi.’ (Luka 4:18) Shi Yesu fee babaoo fe wiemɔ ni ewie akɛ ebaaye ebua mɛi lɛ kɛkɛ.Yesu fee nibii ni tsɔɔ akɛ esumɔɔ adesai yɛ be babaoo mli. Akɛ nɔkwɛmɔnɔ lɛ, be ni asafo babaoo ko ebabua amɛhe naa ni amɛbo Yesu toi lɛ, “emusuŋ tsɔ̃ lɛ yɛ amɛhewɔ, ni etsá amɛteŋ helatsɛmɛi lɛ.” (Mateo 14:14) Be ni nuu ko ni yeɔ hela ko ni waa mɔ he waa lɛ jie hemɔkɛyeli kpo yɛ Yesu mli akɛ kɛ́ eesumɔ lɛ etsa lɛ lɛ, suɔmɔ tsirɛ Yesu. Etsa nuu lɛ, ejɛ mlihilɛ mli ekɛɛ lɛ akɛ: “Miisumɔ, ohe atse!” (Luka 5:12, 13) Be ni Yesu na enaanyo Maria ni eeye enyɛmi nuu Lazaro gbele lɛ he awerɛho lɛ, “ehuŋ yɛ emumɔ mli ni ekpokpo,” ni ‘efó.’ (Yohane 11:32-36) No sɛɛ lɛ, Yesu fee nɔ ko ni mɛi ajwɛŋmɔ shɛɛɛ he—etee Lazaro shi, eyɛ mli akɛ no mli lɛ Lazaro egbo gbii ejwɛ!—Yohane 11:38-44.\nKɛ̃lɛ, Yesu le akɛ yelikɛbuamɔ ni ekɛhã mɛi lɛ baahi shi be kukuoo ko kɛkɛ. Ele akɛ etsɛŋ kwraa ni mɛi ni etsa amɛhelai ehã amɛ lɛ ahe baaye ekoŋŋ, ni mɛi hu ni etee amɛ shi lɛ baasaa agboi ekoŋŋ. Kɛ̃lɛ, Yesu le hu akɛ Nyɔŋmɔ Maŋtsɛyeli lɛ baafo naagbai nɛɛ fɛɛ asɛɛ kwraa. No hewɔ ni Yesu efeee naakpɛɛ nii pɛ lɛ; ekɛ ekãa jaje “Maŋtsɛyeli lɛ he sane kpakpa” lɛ hu etsɔɔ. (Mateo 9:35) Naakpɛɛ nii ni efee lɛ tsɔɔ nɔ ni etsɛŋ kwraa ni Nyɔŋmɔ Maŋtsɛyeli lɛ baafee yɛ jeŋ fɛɛ lɛ he nɔ ko bibioo ko kɛkɛ. Susumɔ shiwoo ni Biblia lɛ kɛhãa yɛ nakai be lɛ he lɛ he okwɛ.\nHelai asɛɛ baafo.\n“No mli lɛ aaagbele shwilafoi ahiŋmɛii, ni aaagbele toimulɔi atoii. No mli lɛ obubuafoi aaatumɔ akɛ ofrote, ni mumui lilɛi hu aaalá kɛ nyamɔ.” Kɛfata he lɛ, “maŋbii lɛ ateŋ mɔ ko ekɛŋ akɛ: ‘Mihe miiye.’”—Yesaia 33:24; 35:5, 6.\nGbele bɛ dɔŋŋ.\n‘Jalɔi lɛ, shikpɔŋ lɛ aaatsɔ amɛnɔ̃ ni amɛaahi nɔ daa.’—Lala 37:29.\n“Eeemi gbele kɛaatee naanɔ; ni Nuŋtsɔ Yehowa aaatsumɔ hiɛaŋ fɛɛ yaafonui.”—Yesaia 25:8.\nMɛi ni egboi lɛ baaku sɛɛ aba wala mli.\n“Mɛi fɛɛ ni yɔɔ gbohiiabui lɛ amli lɛ aaanu egbee, ni amɛaaje kpo.”—Yohane 5:28, 29.\n“Gbohiiashitee baaba.”—Bɔfoi lɛ Asaji 24:15.\nMɔ fɛɛ mɔ baaná shihilɛhe kɛ nitsumɔ etsu.\n“Shi amɛaamamɔ tsũi, ni amɛaahi mli, ni amɛaafee weintromi, ni amɛaaye mli yibii! Amɛmamɔŋ tsũi, ní mɔ kroko ahi mli, ni amɛhuŋ hu, ní mɔ kroko aye. . . . Mɛi ni mihala lɛ aaaye amɛnine naa nitsumɔ lɛ mli nii aahu po.”—Yesaia 65:21, 22.\nTai asɛɛ baafo.\n‘Ebaahã tai asɛɛ afo kɛya shikpɔŋ lɛ naagbeehei lɛ.’—Lala 46:10.\n“Jeŋmaŋ ko woŋ klante nɔ eshiŋ jeŋmaŋ ko, ni amɛkaseŋ tawuu dɔŋŋ!”—Yesaia 2:4.\nNiyenii ahe esɛŋ dɔŋŋ.\n‘Shikpɔŋ lɛ baaba nii; Nyɔŋmɔ ni ji wɔ-Nyɔŋmɔ lɛ aaajɔɔ wɔ.’—Lala 67:7.\n“Shikpɔŋ lɛ nɔ aaaba abele babaoo kɛyashwie gɔji lɛ ayiteaŋ.”—Lala 72:16.\nOhia sɛɛ baafo.\n“Ohiafo lɛ, jeee daa hiɛ aaakpa enɔ.”—Lala 9:18.\n“Eeejie ohiafoi ni bolɔɔ lɛ, kɛ nɔnalɔ ni bɛ bualɔ lɛ. Eeena ohiafo kɛ mɔ ni efĩ lɛ lɛ mɔbɔ, ni ehere mɛi ni efĩ amɛ lɛ asusumai ayiwala.”—Lala 72:12, 13..\nKɛ́ osusu shiwoi nɛɛ ni Nyɔŋmɔ Maŋtsɛyeli lɛ kɛhã lɛ ahe lɛ, ani obaanyɛ ona nɔ hewɔ ni Maŋtsɛyeli lɛ he hiaa Yesu waa nakai lɛ? Be ni eyɔɔ shikpɔŋ lɛ nɔ lɛ, eesumɔ ni egba mɔ fɛɛ mɔ ni baabo lɛ toi lɛ Nyɔŋmɔ Maŋtsɛyeli lɛ he sane, ejaakɛ ele akɛ Maŋtsɛyeli lɛ baafo naagbai fɛɛ ni wɔkɛkpeɔ ŋmɛnɛ lɛ asɛɛ.\nAni oyɛ Biblia mli shiwoi ni kɔɔ Maŋtsɛyeli lɛ he lɛ ahe miishɛɛ? Kɛ́ nakai lɛ, te ooofee tɛŋŋ okase Maŋtsɛyeli lɛ he nibii babaoo lɛ? Ni mɛni obaanyɛ ofee koni oná nɔmimaa akɛ wɔsɛɛ lɛ obaaná jɔɔmɔi ni Maŋtsɛyeli lɛ kɛbaaba lɛ eko? Saji ni tsara nɔ nɛɛ naagbee nɔ lɛ baahã sanebimɔi nɛɛ ahetoo.\n^ kk. 5 Abɔ bɔ ni Yesu nu nii ahe ehã yɛ sane nɛɛ mli lɛ he amaniɛ oookɛɛ eji sane ko ni miiya nɔ amrɔ nɛɛ, ejaakɛ Yesu yɛ wala mli yɛ ŋwɛi bianɛ, ni kɛjɛ be ni eku esɛɛ kɛtee ŋwɛi nɛɛ, be fɛɛ be lɛ eejwɛŋ Maŋtsɛyeli lɛ he.—Luka 24:51.\n^ kk. 8 Kɛ́ oootao ole nɔ hewɔ ni Nyɔŋmɔ eŋmɛ gbɛ koni adesai apiŋ kɛyashi be ko lɛ he saji krokomɛi lɛ, kwɛmɔ wolo ni ji Mɛni Biblia lɛ Tsɔɔ Diɛŋtsɛ? ni Yehowa Odasefoi fee lɛ yitso 11 lɛ.\nKɛmaje Mɔ Ko Kɛmaje Mɔ Ko Nyɔŋmɔ Maŋtsɛyeli Lɛ—Nɔ Hewɔ ni Ehe Hiaa Yesu


Mɛni Ji Mawu Yi Mi Tomi Ngɛ Zugba a Kɛ Adesahi A He? | Baiblo Tsɔɔmi\nMɛni ji Mawu yi mi tomi ngɛ adesahi a he?\nMɛni blɔ nɔ a te si kɛ wo Mawu?\nKɛ si himi ngɛ zugba a nɔ hwɔɔ se maa hi ha kɛɛ?\n1. Mɛni ji Mawu yi mi tomi ngɛ zugba a he?\nMAWU yi mi tomi ngɛ zugba a he ɔ ngɛ bua jɔmi nitsɛ. Yehowa suɔ kaa zugba a nɔ nɛ hyi kɛ nimli nɛ ngɛ nɔmlɔ tso mi he wami, kɛ bua jɔmi. Baiblo ɔ de ke, ‘Yehowa Mawu pee abɔɔ ko ngɛ Eden, nɛ e ha tso slɔɔtoslɔɔtohi puɛ ngɛ mi. Tsohi nɛ ngɛ fɛu, kɛ tsohi nɛ woɔ yiblii nɛ a yeɔ.’ Benɛ Mawu bɔ kekle nyumu kɛ yo nɛ ji Adam kɛ Hawa a, e kɛ mɛ wo abɔɔ nɛ ngɛ fɛu nɛ ɔ mi, nɛ e de mɛ ke: “Nyɛ fɔ babauu nɛ nyɛɛ hiɛ; nyɛ hyi zugba a nɔ tsuo, nɛ nyɛɛ ye zugba a tsuo nɔ.” (1 Mose 1:28; 2:8, 9, 15) Lɔ ɔ he ɔ, Mawu yi mi tomi ji kaa adesahi nɛ a fɔ bimɛ, nɛ a bli a si himi he nɛ ji abɔɔ ɔ mi kɛ kpe zugba a nɔ tsuo, konɛ a hyɛ lohwe ɔmɛ a nɔ.\n2. (a) Kɛ wa peeɔ kɛ leɔ kaa Mawu yi mi tomi ngɛ zugba a he ɔ maa ba mi kɛɛ? (b) Mɛnɔmɛ Baiblo ɔ tsɔɔ kaa a maa hi si kɛ ya neneene?\n2 Anɛ o susu kaa Yehowa Mawu yi mi tomi kaa nimli nɛ hi paradeiso mi ngɛ zugba a nɔ ɔ maa ba mi ligbi ko lo? Mawu de ke, ‘Bɔ nɛ i de ɔ, ja pɛpɛɛpɛ ma pee.’ (Yesaya 46:9-11; 55:11) Niinɛ, bɔ nɛ Mawu to e yi mi ha a, jã pɛpɛɛpɛ e maa pee! E de ke, e “bɔɛ [zugba a] ngɔ fɔɛ si gu nɛ́ e pee yaka; se e pee lɛ konɛ nimli nɛ hi nɔ.” (Yesaya 45:18) Mɛnɔmɛ Mawu suɔ kaa a hi zugba a nɔ? Nɛ mɛni be e suɔ kaa a hi si kɛ ya si? Baiblo ɔ ha heto ke: ‘Nihi nɛ peeɔ nɔ́ nɛ da a, zugba a maa pee a nɔ́ nɛ a maa hi nɔ daa.’—La 37:29; Kpojemi 21:3, 4.\n3. Mɛni si himi nɛ ngɛ aywilɛho lɛ ngɛ zugba a nɔ mwɔnɛ ɔ, nɛ enɛ ɔ tleɔ mɛni sane bimihi si?\n3 Ngɛ anɔkuale mi ɔ, enɛ ɔ bɛ mi lolo. Ejakaa nihi nuu hiɔ nɛ a gboɔ. Nihi po hwuɔ ta nɛ a gbeɔ a sibi. Tɔ̃tɔ̃mi ko ba he ko. Pi Mawu yi mi tomi ji kaa zugba a nɔ nɛ pee kaa bɔ nɛ e ji mwɔnɛ ɔ! Mɛni ba? Mɛni he je Mawu yi mi tomi ɔ bɛ mi lolo ɔ? Yi nɔ sane womi nɛ adesa ngma ko kulaa be nɛ ma nyɛ ma ha wɔ heto, ejakaa haomi ɔ je sisi ngɛ hiɔwe.\nBLƆ NƆ NƐ NƆ KO GU KƐ PLƐ E HE HE NYƐLƆ\n4, 5. (a) Mɛnɔ tutuutu kɛ Hawa tu munyu kɛ gu sinɔ nɔ ɔ? (b) Mɛni blɔ nɔ nɔmlɔ kpakpa nɛ yeɔ anɔkuale ma nyɛ ma plɛ pee julɔ?\n4 Baiblo ɔ mi kekleekle womi ɔ tu nɔ ko nɛ e te si kɛ wo Mawu ngɛ Eden abɔɔ ɔ mi ɔ he munyu. A tu e he munyu kaa “sinɔ,” se e pi lohwe gu ko kɛkɛ. Baiblo ɔ mi nyagbe womi ɔ tsɔɔ kaa a tsɛɛ lɛ ‘Abosiami loo Satan nɛ sisiɔ je ɔ tsuo.’ A tsɛɛ lɛ kɛ biɛ kpa hu ke ‘blema sinɔ.’ (1 Mose 3:1; Kpojemi 12:9) Bɔfo nɛ ngɛ he wami nɛ ɔ kɛ Hawa tu munyu kɛ gu sinɔ nɔ, kaa bɔ nɛ gatsɛ tuɔ munyu nɛ e haa e peeɔ kaa nɔ́ nɛ tso bi lɛ ngɛ munyu ɔ tue ɔ. Nɔ́ jemi ko be he kaa, bɔfo nɛ ɔ ngɛ benɛ Mawu dla zugba a kɛ ha adesahi ɔ.—Hiob 38:4, 7.\n5 Akɛnɛ Yehowa adebɔ tsuo ye mluku he je ɔ, lɛɛ jije ‘Satan Abosiami’ je kɛ ba mɔ? E kpiti pomi kɛkɛ ji, Mawu bɔfohi nɛ ngɛ he wami ɔ, a kpɛti nɔ kake lɛ plɛ e he Abosiami ɔ nɛ. Kɛ enɛ ɔ plɛ kɛ ba kɛɛ? E sa nɛ wa yɔse kaa mwɔnɛ ɔ, nɔmlɔ kpakpa nɛ yeɔ anɔkuale ma nyɛ ma plɛ pee julɔ. Ngɛ mɛni blɔ nɔ? Eko ɔ, nɔ ɔ ma ha akɔnɔ yaya maa puɛ ngɛ e tsui mi. Nɛ ke e susu he hluu ɔ, akɔnɔ ɔ ma ba wa. Kɛkɛ ɔ, ke e ná he blɔ ɔ, nɔ́ yaya nɛ e ngɛ he susue ɔ ma ha nɛ e ya pee yayami.—Kane Yakobo 1:13-15.\n6. Mɛni blɔ nɔ Mawu bɔfo ko nɛ ngɛ he wami ba plɛ pee Satan Abosiami?\n6 Enɛ ɔ ji nɔ́ nɛ ba Satan Abosiami nɔ ɔ nɛ. Eko ɔ, e nu nɛ Mawu de Adam kɛ Hawa kaa a fɔ bimɛ nɛ a he nɛ hiɛ nɛ a hyi zugba a nɔ. (1 Mose 1:27, 28) Eko ɔ, Satan susu ke, ‘I ná nɛ adesahi tsuo ja mi mohu pe Mawu!’ Lɔ ɔ he ɔ, akɔnɔ yaya nɛ ɔ ba he si ngɛ Satan tsui mi. Nyagbe ɔ, e tsu nya ní, nɛ e ye Mawu he lakpa kɛ sisi Hawa. (Kane 1 Mose 3:1-5.) Kɛ gu enɛ ɔ nɔ ɔ, e ba plɛ “Abosiami,” nɛ sisi ji, “Nɔ He Guɛ Gbelɔ.” Jã kɛ̃ e ba plɛ pee “Satan,” nɛ sisi ji, “Nɔ Nɛ Teɔ Si Kɛ Woɔ Nɔ.”\n7. (a) Mɛni he je nɛ Adam kɛ Hawa gbo ɔ? (b) Mɛni he je Adam bimɛ tsuo bwɔɔ, nɛ a gboɔ ɔ?\n7 Satan Abosiami gu lakpa kɛ sisimi blɔ nɔ nɛ e kɛ ha Adam kɛ Hawa gbo Mawu tue. (1 Mose 2:17; 3:6) Enɛ ɔ he ɔ, a gbo kaa bɔ nɛ Mawu de mɛ kɛ sɛ hlami ɔ. (1 Mose 3:17-19) Akɛnɛ yayami nɛ Adam pee ɔ ha e yi mluku hu he je ɔ, e bimɛ tsuo ná yayami kaa gbo si ní kɛ je e ngɔ. (Kane Roma Bi 5:12.) Wa ma nyɛ maa ngɔ blodo sãmi tsesi kɛ pee he nɔ hyɛmi nɔ́. Ke tsesi ɔ he boda a, kɛ blodo nɛ a sã ngɛ mi ɔ hii kɛɛ? Blodo ɔ bodaa aloo e tɔɔ fã. Jã kɛ̃ adesahi tsuo ná fã tɔmi kɛ je Adam ngɔ. Lɔ ɔ he je nɛ adesahi tsuo bwɔɔ, nɛ a gboɔ ɔ nɛ.—Roma Bi 3:23.\n8, 9. (a) Mɛni ji powa nɛ Satan fia a? (b) Mɛni he je Mawu gbi atuã tsɔli ɔmɛ amlɔ ɔ?\n8 Benɛ Satan sisi Adam kɛ Hawa nɛ a pee yayami ɔ, atuã nitsɛ e ha nɛ a tsɔ kɛ si Mawu ɔ nɛ. E te si kɛ wo bɔ nɛ Yehowa ngɛ nɔ yee ha a. Ngɛ anɔkuale mi ɔ, nɔ́ nɛ Satan ngɛ dee ji: ‘Mawu ji nɔ yelɔ yaya. E yeɔ lakpa, nɛ e tsii e sisi bi a nya ngɛ ní kpakpahi a he. E he hia we kaa adesahi nɛ ha Mawu nɛ ye a nɔ. Mɛ nitsɛmɛ a ma nyɛ maa mwɔ a yi mi kpɔ ngɛ nɔ́ nɛ da kɛ nɔ́ nɛ dɛ he. Nɛ ke i ye a nɔ ɔ, e maa hi ha mɛ pe bɔ nɛ e ji ngɛ Yehowa nɔ yemi sisi.’ Mɛni blɔ nɔ Mawu maa gu kɛ tsu nya pomi kɛ he guɛ gbemi nɛ ɔ he ní? Ni komɛ susu kaa e sa nɛ Mawu ko gbe atuã tsɔli nɛ ɔmɛ. Se anɛ lɔ ɔ ko ha Satan powa fiami ɔ heto lo? Anɛ jã peemi ko nyɛ tsɔɔ kaa Mawu nɔ yemi ɔ da lo?\n9 Akɛnɛ Yehowa yeɔ dami sane kɛ pii si he je ɔ, e gbi atuã tsɔli ɔmɛ amlɔ. E na kaa e maa ye be loko a ma ná heto kɛ ha Satan powa fiami ɔ ngɛ blɔ nɛ da nɔ, konɛ e pee heii kaa Abosiami mohu ji lakpatsɛ. Lɔ ɔ he ɔ, Mawu to kaa e ma ha adesahi be saii konɛ a ye mɛ nitsɛmɛ a nɔ ngɛ Satan he wami sisi. A ma susu nɔ́ he je nɛ Yehowa ngmɛ enɛ ɔ blɔ, kɛ nɔ́ he je nɛ e ha be babauu be konɛ e tsu sane nɛ ɔmɛ a he ní ɔ he ngɛ womi nɛ ɔ Yi 11 ɔ mi. Amlɔ nɛ ɔ, e he hia kaa wa susu sane bimi nɛ ɔmɛ a he: Anɛ e da kaa Adam kɛ Hawa heɔ Satan nɛ pee we nɔ́ ko kpakpa ha mɛ gblee ɔ yeɔ lo? Anɛ e da kaa a heɔ yeɔ kaa Yehowa nɛ ha mɛ níhi kulaa a ji lakpatsɛ, nɛ e yi mi wa lo? Ke mo ɔ, kɛ o ko pee kɛɛ?\n10. Mɛni o ma nyɛ maa pee kɛ tsɔɔ kaa o ngɛ Yehowa blɔ fa mi konɛ a kɛ ha powa nɛ Satan fia a heto?\n10 E he hia kaa wa susu sane bimi nɛ ɔmɛ a he, ejakaa mwɔnɛ ɔ, wɔ tsuo waa kɛ sanehi kaa ja kpee. Niinɛ, o ngɛ he blɔ kaa o fĩɔ Yehowa se konɛ e kɛ ha Satan powa fiami ɔ heto. O ma nyɛ maa ngɔ Yehowa kaa o Nɔ Yelɔ konɛ o kɛ tsɔɔ kaa Satan ji lakpatsɛ. (La 73:28; kane Abɛ 27:11.) Se e ngɛ aywilɛho kaa nimli ayɔ akpehi abɔ nɛ ngɛ je ɔ mi ɔ, a kpɛti nihi bɔɔ pɛ nɛ a pee jã. Nɛ enɛ ɔ tleɔ sane bimi nɛ he hia ko si, nɛ ji, Anɛ Baiblo ɔ tsɔɔ niinɛ kaa Satan ji nɔ nɛ ngɛ je ɔ nɔ yee lo?\nMƐNƆ NGƐ JE NƐ Ɔ NƆ YEE?\nKe je nɛ ɔ mi matsɛ yemi ɔmɛ pi Satan nɔ́ ɔ, jinɛ e ko de ke e maa ngɔ kɛ ha Yesu lo?\n11, 12. (a) Mɛni blɔ nɔ ka nɛ ba Yesu nɔ ɔ tsɔɔ kaa Satan ji nɔ nɛ ngɛ je nɛ ɔ nɔ yee? (b) Mɛni ji nɔ́ kpa ko hu nɛ maa nɔ mi kaa Satan ji je nɛ ɔ nɔ yelɔ?\n11 Yesu ji he atsinyɛ kaa Satan ji je nɛ ɔ nɔ yelɔ. Be ko ɔ, Satan gu nyakpɛ blɔ nɔ nɛ e ngɔ “matsɛ yemihi tsuo nɛ ngɛ je ɔ mi, kɛ bɔ nɛ a hɛ mi ngɛ nyami ha” a kɛ tsɔɔ Yesu. Kɛkɛ nɛ Satan de Yesu ke: “Ke o kpla si nɛ o ja mi ɔ, ma ngɔ enɛ ɔmɛ tsuo kɛ ha mo.” (Mateo 4:8, 9; Luka 4:5, 6) Mo susu enɛ ɔ he nɛ o hyɛ. Ke pi Satan nɛ ngɛ je nɛ ɔ nɔ yee ɔ, jinɛ nɔ́ nɛ e de kaa e ma ha Yesu ɔ ko pee ka ha lɛ lo? Yesu de we ke je ɔ mi matsɛ yemi ɔmɛ tsuo pi Satan nɔ́. Nɔ́ jemi ko be he kaa, ke je ɔ mi matsɛ yemi ɔmɛ pi Satan nɔ́ ɔ, jinɛ Yesu ko de.\n12 E ji anɔkuale kaa, Yehowa ji Mawu ope, nɛ ji je ɔ kɛ e mi níhi nɛ ngɛ nyakpɛ ɔ tsuo Bɔlɔ. (Kpojemi 4:11) Se, Yesu de kaa Satan ji “nɔ nɛ ngɛ je ɔ nɔ matsɛ yee.” (Yohane 12:31; 14:30; 16:11) Baiblo ɔ de po kaa Satan Abosiami ji “je nɛ ɔ mi mawu ɔ” nɛ. (2 Korinto Bi 4:3, 4) Bɔfo Yohane nɛ ji Kristofo no ɔ ngma kɛ kɔ Satan loo nɔ nɛ teɔ si kɛ woɔ nɔ ɔ he ke: “Je ɔ, Abosiami lɛ ngɛ nɔ yee.”—1 Yohane 5:19.\nBLƆ NƐ A MAA GU NƆ KƐ KPATA SATAN JE Ɔ HƐ MI\n13. Mɛni he je nɛ e he hia kaa je ehe nɛ ba a?\n13 Benɛ je ngɛ jɔe nɛ je ngɛ nae ɔ, jã nɔuu nɛ je ɔ mi ngɛ gbeyegbeye pee daa. Ta buli nɛ a ngɛ ta hwue, ma hɛ mi nyɛɛli nɛ yi anɔkuale, jami hɛ mi nyɛɛli nɛ peeɔ osato, kɛ awi yeli pɔ he babauu. Nɔ ko nɔ ko be nyɛe ma tsake je ɔ. Baiblo ɔ tsɔɔ kaa e be kɛe kulaa nɛ Mawu maa ngɔ Harmagedon ta a kɛ ba kpata je yaya nɛ ɔ hɛ mi. Nɛ e maa ngɔ je ehe nɛ a peeɔ dami ní ngɛ mi kɛ ba da nane mi.—Kpojemi 16:14-16.\n14. Mɛnɔ Mawu wo lɛ Matsɛ ngɛ e Matsɛ Yemi ɔ nya, nɛ mɛni sane a gba ngɛ enɛ ɔ he kɛ fɔ si?\n14 Yehowa Mawu wo Yesu Kristo Matsɛ ngɛ e hiɔwe Matsɛ Yemi ɔ, loo nɔ yemi ɔ nya. Baiblo ɔ gba blema lokoo kɛ fɔ si ke: “A fɔ bi ha wɔ! A ha wɔ bi nyumuyo! Lɛ nɛ e ma ba ye wa nɔ. A ma tsɛ lɛ ke, . . . Ganɔ nɛ yi nɔ jɔ. E nɔ yemi ɔ ma he si nɛ e maa bɔ; ma a ma ná tue mi jɔmi daa.” (Yesaya 9:6, 7) Yesu de e kaseli ɔmɛ kaa a sɔle ngɛ nɔ yemi nɛ ɔ he ke: “O Matsɛ Yemi ɔ nɛ ba; a pee nɔ́ nɛ o suɔ ngɛ zugba a nɔ kaa bɔ nɛ a peeɔ ngɛ hiɔwe ɔ.” (Mateo 6:10) E be kɛe nɛ Mawu Matsɛ Yemi ɔ ma ba kpata je nɛ ɔ mi nɔ yemi ɔmɛ tsuo a hɛ mi, nɛ e maa to a nane mi. (Kane Daniel 2:44.) Pee se ɔ, wa maa kase enɛ ɔ he ní ngɛ womi nɛ ɔ mi. Lɔ ɔ se ɔ, Mawu Matsɛ Yemi ɔ maa pee zugba a paradeiso.\n15 Baiblo ɔ de ke: “Wa ngɛ hiɔwe he, kɛ zugba he blɔ hyɛe kaa bɔ nɛ Mawu wo si ɔ. Lejɛ ɔ ji he nɛ a yeɔ dami sane ngɛ.” (2 Petro 3:13; Yesaya 65:17) Behi ngɛ nɛ́ ke Baiblo ɔ tu “zugba a” he munyu ɔ, e tsɔɔ nimli nɛ ngɛ zugba a nɔ. Lɔ ɔ he ɔ, “zugba he” ɔ nɛ a yeɔ dami sane ngɛ mi ɔ ba peeɔ adesahi nɛ Mawu kplɛɛ a nɔ.\n16. Mɛni ji nike ní nɛ he jua wa nɛ Mawu ma ha nihi nɛ sa e hɛ mi ɔ, nɛ mɛni e sa kaa waa pee konɛ wa nine nɛ su nɔ?\n16 Yesu wo si kaa nihi nɛ sa Mawu hɛ mi ɔ ma ná nike ní, nɛ ji “neneene wami” ngɛ je ehe nɛ maa ba a mi. (Marko 10:30) I kpa mo pɛɛ nɛ o bli o Baiblo ɔ kɛ ya Yohane 3:16 kɛ 17:3, nɛ o kane nɔ́ nɛ Yesu tsɔɔ kaa waa pee konɛ wa ná neneene wami ɔ. Jehanɛ ɔ, mo susu jɔɔmihi nɛ ngɛ Baiblo ɔ mi nɛ Mawu ma ha nihi nɛ ma ná neneene wami ngɛ paradeiso zugba a nɔ he nɛ o hyɛ.\n17, 18. Mɛni tsɔɔ kaa tue mi jɔmi kɛ he piɛ pomi maa ba zugba a nɔ he tsuaa he?\n17 Yayami peemi, ta hwumi, awi yemi, kɛ basabasa peemi se maa po. “O be yayami peeli nae hu . . . nihi nɛ a he jɔ ɔ, mɛɛ a maa hi zugba a nɔ.” (La 37:10, 11) Tue mi jɔmi maa hi si, ejakaa ‘Mawu ma ha ta se maa po ngɛ je ɔ mi tsuo.’ (La 46:9; Yesaya 2:4) Kɛkɛ ɔ, “dalɔ ma plɔke, nɛ tue mi jɔmi maa hiɛ babauu kɛ yaa su benɛ nyɔhiɔ be hu.” Enɛ ɔ tsɔɔ kaa tue mi jɔmi maa hi si daa!—La 72:7, NW.\n18 Yehowa sɔmɔli maa hi si slɔkee. Be abɔ nɛ Israel bi ɔmɛ nɛ hi si blema a bu Mawu tue ɔ, a hi si slɔkee. (3 Mose 25:18, 19) Hyɛ bɔ nɛ e ji bua jɔmi ha kaa wa ma ná he piɛ pomi ngɛ Paradeiso ɔ mi!—Kane Yesaya 32:18; Mika 4:4.\n19. Kɛ wa peeɔ kɛ leɔ kaa niye ní maa pɔ he ngɛ Mawu je he ɔ mi kɛɛ?\n19 Niye ní maa ba babauu. La polɔ ɔ de ke: ‘Zugba a maa ba ní saminya, nɛ a ma ná blɛfo babauu ngɛ yo ɔmɛ tsuo pɛpɛɛpɛ a nɔ.’ (La 72:16) Yehowa Mawu maa jɔɔ dali ɔmɛ nɛ ‘zugba a maa ba ní saminya.’—La 67:6.\n20. Mɛni he je wa ngɛ nɔ mi mami kaa zugba a nɔ tsuo ma plɛ pee paradeiso?\n20 Zugba a nɔ tsuo ma plɛ pee paradeiso. A maa po wehi kɛ abɔɔhi nɛ ngɛ fɛu ngɛ hehi nɛ adesahi puɛ ɔ tsuo. (Kane Yesaya 65:21-24; Kpojemi 11:18) Nɛ a ma dla zugba a nɔ bɔɔbɔɔbɔɔ, kɛ ya si benɛ zugba a nɔ tsuo maa pee fɛu kaa Eden abɔɔ ɔ. Nɛ Mawu ma ‘bli e dɛ mi nɛ e ma ha nɔ́ tsuaa nɔ́ nɛ ngɛ hɛngmengmle ɔ maa tɔ.’—La 145:16.\n21. Mɛni tsɔɔ kaa tue mi jɔmi maa hi nimli kɛ lohwehi a kpɛti?\n21 Tue mi jɔmi maa hi nimli kɛ lohwehi a kpɛti. Nga mi lohwehi kɛ we mi lohwehi ma bla kɛ ye ní. Nɛ jokuɛ wayoo po be lohwehi nɛ a yeɔ nɔ awi mwɔnɛ ɔ gbeye yee.—Kane Yesaya 11:6-9; 65:25.\n22. Mɛni a de ngɛ hiɔ he?\n22 Hiɔ se maa po. Yesu nɛ ji Matsɛ ngɛ hiɔwe Matsɛ Yemi ɔ mi ɔ ma tsa nihi babauu po pe bɔ nɛ e pee benɛ e ba hi zugba a nɔ ɔ. (Mateo 9:35; Marko 1:40-42; Yohane 5:5-9) Kɛkɛ ɔ, “nihi nɛ ngɛ zugba a nɔ ɔ, a ti nɔ ko nɔ ko be dee hu ke: ‘I be he wami.’”—Yesaya 33:24; 35:5, 6.\n23. Mɛni he je nɛ gbogboehi a si temi ɔ maa pee bua jɔmi nɔ́ ɔ?\n23 Suɔli nɛ a gbo ɔmɛ maa ba wami mi ekohu kɛ hɛ nɔ kami kaa a maa hi si kɛ ya neneene. Mawu ma tle nihi nɛ gbo nɛ e hɛ ngɛ a nɔ ɔ si kɛ ba wami mi ekohu. Ngɛ anɔkuale mi ɔ, “adesahi tsuo maa te se kɛ je gbeje hwɔɔ se, ni kpakpahi jio, yayami peeli jio.”—Bɔfo Ɔmɛ A Ní Tsumi 24:15; kane Yohane 5:28, 29.\n24. Kɛ e peeɔ mo kaa si himi ngɛ Paradeiso zugba a nɔ maa hi kɛɛ?\n24 Nihi nɛ kase Bɔlɔ Ngua nɛ ji Yehowa Mawu he ní, nɛ́ a ngɛ lɛ sɔmɔe ɔ ma ná jɔɔmihi nɛ ngɛ bua jɔmi hwɔɔ se! Paradeiso nɛ maa ba zugba a nɔ ɔ he munyu nɛ Yesu tu benɛ e wo yayami peelɔ nɛ gbo ngɛ e kasa nya a si ke, “I kɛ mo maa hi paradeiso” ɔ nɛ. (Luka 23:43) E he hia wawɛɛ kaa o maa kase Yesu Kristo he ní babauu ejakaa e nɔ nɛ jɔɔmi ɔmɛ tsuo maa gu kɛ ba.\nMawu yi mi tomi kaa e maa pee zugba a paradeiso ɔ maa ba mi.—Yesaya 45:18; 55:11.\nAmlɔ nɛ ɔ, Satan nɛ ngɛ je ɔ nɔ yee.—Yohane 12:31; 1 Yohane 5:19.\nMawu maa jɔɔ adesahi babauu ngɛ je he nɛ maa ba a mi.—La 37:10, 11, 29.


Yehowa Odasefoi Awoji Loo Vidioi Ni Akɛwoɔ Wɛbsaitii Krokomɛi Anɔ\nKANEMƆ YƐ Afrikaans Albania Altai Alur Amharic Amis Arabic Argentina Mumuii Awiemɔ Armenia Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Blɔfo Boulou Brazil Mumuii Awiemɔ Bulgaria Cakchiquel (Western) Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Mumuii Awiemɔ Croatia Czech Damara Dangme Denmark Digor Douala Dutch Edo Efik Esan Estonia Ewe Fiji Finland Fon French Ga Garifuna Georgia Germany Guarani Gujarat Gun Haitian Creole Hausa Hebri Hela Herero Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Japan Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Low German Luganda Lunda Luo Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mixtec (Guerrero) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Pidgin (Cameroon) Pohnpei Poland Portugal Portugal (Portugal) Punjabi Quechua (Ancash) Quechua (Bolivia) Romania Russia Russia Mumuii Awiemɔ Samoa Sango Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tajiki Tamil Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Uzbek (Roman) Venda Vietnam Waray-Waray Wolaita Xhosa Yoruba Zande Zapotec (Isthmus) Zulu\nMɛni hewɔ asafo lɛ eŋmɛɛɛ gbɛ ni mɛi kɛ asafo lɛ woji, vidioi, lalai, kɛ nibii krokomɛi awo amɛ diɛŋtsɛ amɛwɛbsaiti nɔ loo amɛkɛwo ‘social media’ nɔ?\nAkɛni wɔhɔ̃ɔɔ wɔwoji, vidioi, lalai, kɛ nibii krokomɛi lɛ hewɔ lɛ, mɛi komɛi nuɔ he akɛ tɔmɔ bɛ he akɛ amɛbaakɔpe ni amɛkɛwo wɛbsaitii krokomɛi anɔ loo social media nɔ. (Social media ji wɛbsaiti fɛɛ wɛbsaiti ni mɛi yaa nɔ, loo program fɛɛ program ni mɛi kɛwoɔ amɛfoŋ kɛ tablɛtii anɔ koni amɛnyɛ amɛkɛ mɛi krokomɛi ni yɔɔ nakai wɛbsaiti lɛ nɔ loo amɛyɔɔ nakai program lɛ eko lɛ ashara.) Shi kɛ́ mɔ ko fee nakai lɛ, eku wɔwɛbsaitii lɛ ahe Mlai Ni Yɔɔ He lɛ amli. * Mɛi efee nakai ni amɛhã wɔná naagbai ni yɔɔ hiɛdɔɔ. Atsɔɔ faŋŋ yɛ wɔwɛbsaitii lɛ ahe Mlai lɛ amli akɛ, mɔ ko mɔ ko bɛ hegbɛ ni ekɛ “mfonirii, woji kɛ nibii, lalai, kɛ vidioi” ni yɔɔ wɛbsaitii nɛɛ anɔ lɛ woɔ Intanɛt lɛ nɔ, kɛ́ yɛ wɛbsaiti ko nɔ jio, social media nɔ jio. Mɛni hewɔ awo mla nɛɛ?\nMɔ ko mɔ ko kɛ wɔnibii akawo wɛbsaiti kroko nɔ, ejaakɛ wɔgbɛ́i kamɔ nɔ\nWɔkɛ nibii fɛɛ ni yɔɔ wɔwɛbsaiti lɛ nɔ lɛ ewo mla shishi, ni wɔgbɛ́i kã nɔ. Bei komɛi lɛ, mɛi ni ekwa anɔkwa jamɔ lɛ kɛ mɛi krokomɛi ni teɔ shi amɛwoɔ wɔ lɛ kɛ wɔwoji, vidioi, kɛ nibii krokomɛi woɔ amɛwɛbsaitii anɔ koni no ahã Yehowa Odasefoi kɛ mɛi krokomɛi anya amɛwɛbsaitii lɛ ahe. Wɛbsaitii nɛɛ ahe yɛ oshara waa, ejaakɛ atsɔɔ ŋaa gbɛ nɔ akɛ nibii ni baahã mɛi ayiŋ afutu amɛ yɛ anɔkwale lɛ he lɛ woɔ nɔ. (Lala 26:4; Abɛi 22:5) Mɛi komɛi hu kɛ wɔwoji lɛ amli mfonirii, wɔvidioi kɛ lalai lɛ, kɛ jw.org okadi lɛ tsuɔ nii yɛ gbɛ ni esaaa nɔ. Amɛteŋ mɛi komɛi kɛfeɔ program ni akɛwoɔ foŋ kɛ tablɛtii anɔ, amɛkɛwoɔ nibii ni amɛhɔ̃ɔ ahe, loo amɛkɛtswaa amɛnibii ahe adafi. Yɛ mla naa lɛ, wɔyɛ hegbɛ ni wɔtsĩɔ mɛi nɛɛ fɛɛ anaa, ejaakɛ wɔkɛ wɔnibii lɛ ewo mla shishi ni wɔgbɛ́i kamɔ fɛɛ nɔ. (Abɛi 27:12) Shi kɛ́ wɔna loo wɔnu ni wɔnyɛmimɛi Kristofoi lɛ loo mɛi krokomɛi kɛ wɔwoji lɛ amli mfonirii, wɔvidioi, wɔlalai loo nibii krokomɛi miiwo wɛbsaitii krokomɛi anɔ loo wɔna ni amɛkɛ jw.org okadi lɛ miitswa amɛnibii ahe adafi ni wɔfeee he nɔ ko lɛ, kɛ́ wɔkɛ shiteekɛwolɔi kɛ nitsumɔhei ni kɛ wɔnibii lɛ tsuɔ nii lɛ tee kɔɔtu lɛ, ebaawa akɛ wɔbaaye omanye.\nEyɛ oshara akɛ abaashi jw.org wɛbsaiti lɛ sɛɛ ni ayagbala wɔwoji, vidioi, kɛ nibii krokomɛi lɛ kɛjɛ wɛbsaiti krokomɛi anɔ. Yɛ “nyɔŋ anɔkwafo kɛ hiɛshikalɔ lɛ” sɛɛ lɛ, Yehowa hãko mɔ ko mɔ ko nitsumɔ akɛ ehã ewebii lɛ mumɔŋ niyenii. (Mat. 24:45) Nyɔŋ lɛ kɛ wɛbsaitii etɛ, ni ji www.jw.org, tv.jw.org, kɛ wol.jw.org lɛ pɛ ni tsuɔ nii kɛlɛɔ Nyɔŋmɔ webii lɛ. Yehowa asafo lɛ yɛ program ni akɛwoɔ foŋ kɛ tablɛtii anɔ lɛ etɛ pɛ, ni nomɛi ji, JW Language®, JW Library®, kɛ JW Library Sign Language®. Adafitswai bɛ wɛbsaitii kɛ program srɔtoi nɛɛ anɔ, ni wɔbaanyɛ wɔná nɔmimaa akɛ, gbɔmɛi fɔji tsakeko nibii ni wɔnáa yɛ jɛmɛ lɛ ahiɛ. Ani wɔbaanyɛ wɔná nɔmimaa ni tamɔ nakai kɛji wɔyagbala asafo lɛ nibii lɛ kɛjɛ wɛbsaitii kɛ program krokomɛi anɔ?—Lala 18:26; 19:8.\nKɛ́ wɔkɛ asafo lɛ nibii lɛ yawo wɛbsaitii ni mɛi nyɛɔ amɛtsɔɔ amɛjwɛŋmɔ yɛ nɔ lɛ anɔ lɛ, ehãa mɛi ni ekwa anɔkwa jamɔ lɛ kɛ mɛi krokomɛi ni wieɔ amɛshiɔ Yehowa asafo lɛ náa hegbɛ amɛduɔ nibii ni baahã mɛi ayiŋ afutu amɛ yɛ anɔkwale lɛ he amɛwoɔ mɛi ayitsoŋ. Nyɛmimɛi komɛi po kɛ mɛi etaa saji anaa yɛ Intanɛt lɛ nɔ, ni enɛ ehã agbe Yehowa gbɛ́i lɛ he guɔ waa. Kɛ́ lɛɛlɛŋ wɔmiitao wɔjɛ mlijɔlɛ mli wɔkɛ mɔ ko ni kuɔ wɔnaa yɛ anɔkwale lɛ hewɔ lɛ awie lɛ, wɛbsaitii ni tamɔ nɛkɛ lɛ ebafeŋ hei ni sa ni wɔbaafee nakai yɛ. (2 Tim. 2:23-25; 1 Tim. 6:3-5) Ayɔse hu akɛ, mɛi komɛi kɛ asafo lɛ, Gbɛtsɔɔmɔ Kuu lɛ, loo Gbɛtsɔɔmɔ Kuu lɛ mli bii agbɛ́i ewo social media nɔ loo amɛkɛgbele wɛbsaitii. Nyɛfainɛ, Gbɛtsɔɔmɔ Kuu lɛ mli bii lɛ ateŋ mɔ ko mɔ ko bɛ lɛ diɛŋtsɛ ewɛbsaiti, ni asaŋ amɛteŋ mɔ ko mɔ ko kɛ social media tsuuu nii.\nKɛ́ wɔgbala mɛi ajwɛŋmɔ kɛtee jw.org lɛ nɔ lɛ, eyeɔ ebuaa ni ashiɛɔ “sane kpakpa” lɛ. (Mat. 24:14) Yehowa asafo lɛ yaa nɔ esaa wɛbsaitii, program srɔtoi, kɛ nibii krokomɛi ni ekɛhãa wɔ koni wɔkɛtsu nii yɛ shiɛmɔ nitsumɔ lɛ nɔ lɛ be fɛɛ be, ni wɔmiisumɔ ni mɛi krokomɛi aná nibii nɛɛ ahe sɛɛ, aloo jeee nakai? No hewɔ lɛ, tamɔ bɔ ni awie yɛ Mlai Ni Yɔɔ He lɛ mli lɛ, wɔbaanyɛ wɔkɛ asafo lɛ woji, vidioi, lalai, kɛ nibii krokomɛi amaje mɛi kɛtsɔ e-mail nɔ, ni agbɛnɛ hu wɔbaanyɛ wɔkɛ amɛhe link amaje. Kɛ́ wɔgbala mɛi ajwɛŋmɔ kɛtee wɛbsaitii ni asafo lɛ diɛŋtsɛ efee lɛ anɔ lɛ, wɔmiiye wɔmiibua amɛ ni amɛná mumɔŋ niyenii kɛjɛ “nyɔŋ anɔkwafo kɛ hiɛshikalɔ lɛ,” ni ji mɔ koome pɛ ni Nyɔŋmɔ tsɔɔ enɔ elɛɔ ewebii lɛ ŋɔɔ.\n^ kk. 1 Kɛ́ otee jw.org wɛbsaiti lɛ shishigbɛ kwraa lɛ, obaana he ko ni kɛ́ ogbele lɛ, obaana wɔwɛbsaitii lɛ ahe Mlai Ni Yɔɔ He lɛ. Mlai ni atsɔɔ yɛ jɛmɛ lɛ kɔɔ nibii fɛɛ ni yɔɔ wɔwɛbsaitii lɛ anɔ lɛ ahe.


Yohane 16 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAbaanyɛ agbe Yesu kaselɔi lɛ (1-4a)\nMumɔ krɔŋkrɔŋ lɛ nitsumɔ (4b-16)\nKaselɔi lɛ awerɛhoyeli lɛ baatsɔ miishɛɛ (17-24)\nYesu eye je lɛ nɔ kunim (25-33)\n16 “Mikɛɛ nyɛ nibii nɛɛ koni nyɛnane akatɔ̃tɔ. 2 Mɛi baashwie nyɛ kɛbaajɛ kpeehe lɛ.* Anɔkwa, ŋmɛlɛtswaa lɛ miiba, be mli ni mɔ fɛɛ mɔ ni baagbe nyɛ lɛ baasusu akɛ ekɛ sɔɔmɔ krɔŋŋ ko miihã Nyɔŋmɔ. 3 Shi amɛbaafee nibii nɛɛ, ejaakɛ amɛleko Tsɛ lɛ loo mi. 4 Kɛ̃lɛ, mikɛɛ nyɛ nibii nɛɛ bɔ ni afee ni kɛ́ ŋmɛlɛtswaa ni amɛbaaba mli lɛ shɛ lɛ, nyɛkai akɛ mikɛɛ nyɛ nibii nɛɛ. “Shishijee lɛ, mikɛɛɛ nyɛ nibii nɛɛ ejaakɛ mikɛ nyɛ yɛ. 5 Shi amrɔ nɛɛ, miiya mɔ ni tsu mi lɛ ŋɔɔ, ni kɛ̃lɛ nyɛteŋ mɔ ko biii mi akɛ, ‘Nɛgbɛ oyaa?’ 6 Shi akɛni mikɛ nyɛ ewie nibii nɛɛ hewɔ lɛ, awerɛho eyi nyɛtsuiiaŋ obɔ. 7 Kɛ̃lɛ, miikɛɛ nyɛ anɔkwale akɛ, ehi hã nyɛ akɛ miishi kɛmiiya. Ejaakɛ kɛ́ mishiii kɛyaaa lɛ, yelikɛbualɔ* lɛ baŋ nyɛŋɔɔ; shi kɛ́ mitee lɛ, matsu lɛ kɛba nyɛŋɔɔ. 8 Ni lɛ lɛ, kɛji eba lɛ, ekɛ odase ni mɔɔ shi baahã je lɛ yɛ esha he kɛ jalɛ he kɛ kojomɔ he: 9 klɛŋklɛŋ lɛ, yɛ esha he, ejaakɛ amɛjieee hemɔkɛyeli kpo yɛ mimli; 10 agbɛnɛ hu, yɛ jalɛ he, ejaakɛ miiya Tsɛ lɛ ŋɔɔ ni nyɛnaŋ mi dɔŋŋ; 11 agbɛnɛ hu, yɛ kojomɔ he, ejaakɛ akojo je nɛŋ nɔyelɔ lɛ. 12 “Miyɛ nibii pii lolo ni makɛɛ nyɛ, shi nyɛnyɛŋ mli nyɛmɔ amrɔ nɛɛ. 13 Shi kɛji lɛ,* anɔkwale lɛ mumɔ lɛ, ená eba lɛ, ebaatsɔɔ nyɛ anɔkwale lɛ fɛɛ mli gbɛ, ejaakɛ etoŋ lɛ diɛŋtsɛ eyiŋ ewieŋ, shi moŋ nibii ni enuɔ lɛ, ebaawie, ni ebaajaje nibii ni baaba lɛ etsɔɔ nyɛ. 14 Lɛ ebaawo mihiɛ nyam, ejaakɛ ebaaŋɔ nɔ ni ji minɔ lɛ eko ni ebaajaje no etsɔɔ nyɛ. 15 Nibii fɛɛ ni Tsɛ lɛ yɔɔ lɛ, minɔ ni. No hewɔ ni mikɛɛ akɛ ebaaŋɔ nɔ ni ji minɔ lɛ eko ni ebaajaje no etsɔɔ nyɛ lɛ. 16 Eshwɛ fioo ni nyɛnaŋ mi dɔŋŋ, ni asaŋ, eshwɛ fioo ni nyɛbaana mi.” 17 Kɛkɛ ni ekaselɔi lɛ ateŋ mɛi komɛi kɛɛkɛɛ amɛhe akɛ: “Mɛni etsɔɔ be ni ekɛɛ wɔ akɛ, ‘Eshwɛ fioo ni nyɛnaŋ mi, ni asaŋ, eshwɛ fioo ni nyɛbaana mi,’ kɛ ‘ejaakɛ miiya Tsɛ lɛ ŋɔɔ’ lɛ?” 18 No hewɔ lɛ, amɛkɛɛ: “Mɛni etsɔɔ be ni ekɛɛ akɛ, ‘eshwɛ fioo’ lɛ? Wɔleee nɔ ni ewieɔ lɛ he nɔ ko.” 19 Yesu le akɛ amɛmiitao amɛbi lɛ sane, no hewɔ lɛ, ekɛɛ amɛ akɛ: “Wiemɔ ni miwie akɛ: ‘Eshwɛ fioo ni nyɛnaŋ mi, ni asaŋ, eshwɛ fioo ni nyɛbaana mi’ lɛ hewɔ nyɛbibiɔ nyɛhe saji nɛɛ? 20 Lɛɛlɛŋ, lɛɛlɛŋ, miikɛɛ nyɛ akɛ, nyɛbaafo ni nyɛbaawo yara, shi je lɛ baaná miishɛɛ naakpa; nyɛbaaye awerɛho, shi nyɛwerɛhoyeli lɛ baatsɔ miishɛɛ. 21 Kɛ́ yoo miikɔmɔ lɛ, ewerɛ hoɔ ehe, ejaakɛ eŋmɛlɛtswaa lɛ eshɛ, shi kɛ́ ená efɔ gbekɛ lɛ, ekaiii amanehulu lɛ dɔŋŋ yɛ miishɛɛ ni enáa akɛ efɔ gbɔmɔ kɛba je lɛ mli lɛ hewɔ. 22 No hewɔ lɛ, amrɔ nɛɛ nyɛ hu nyɛmiiye awerɛho; shi mana nyɛ ekoŋŋ ni nyɛtsuii baaná miishɛɛ naakpa, ni mɔ ko shɔ̃ŋ nyɛmiishɛɛ lɛ yɛ nyɛdɛŋ. 23 Nakai gbi lɛ nɔ lɛ, nyɛbiŋ mi sane ko kwraa. Lɛɛlɛŋ, lɛɛlɛŋ, miikɛɛ nyɛ akɛ, kɛ́ nyɛbi Tsɛ lɛ nɔ ko lɛ, ebaaŋɔ ehã nyɛ yɛ migbɛ́i mli. 24 Kɛbashi amrɔ nɛɛ, nyɛbiko nɔ kome po yɛ migbɛ́i mli. Nyɛbia ni nyɛnine baashɛ nɔ, koni nyɛmiishɛɛ lɛ ayi obɔ. 25 “Mikɛ nyɛ wie nibii nɛɛ yɛ abɛi amli. Ŋmɛlɛtswaa lɛ miiba, be mli ni mikɛ nyɛ ewieŋ yɛ abɛi amli dɔŋŋ, shi moŋ majaje Tsɛ lɛ he sane matsɔɔ nyɛ faŋŋ. 26 Nakai gbi lɛ nɔ lɛ, nyɛbaabi Tsɛ lɛ nii yɛ migbɛ́i mli; shi kɛ́ miwie enɛ lɛ, mitsɔɔɔ akɛ mi mabi nii mahã nyɛ. 27 Ejaakɛ Tsɛ lɛ diɛŋtsɛ dɔɔ nyɛhe, akɛni nyɛdɔɔ mihe, ni nyɛheɔ nyɛyeɔ akɛ miba akɛ Nyɔŋmɔ najiaŋdamɔlɔ lɛ hewɔ. 28 Miba akɛ Tsɛ lɛ najiaŋdamɔlɔ, ni miba je lɛ mli. Amrɔ nɛɛ, miishi je lɛ mli, ni miiya Tsɛ lɛ ŋɔɔ.” 29 Ekaselɔi lɛ kɛɛ: “Naa! Agbɛnɛ oowie faŋŋ, ni okɛ abɛi tsuuu nii. 30 Amrɔ nɛɛ, wɔle akɛ ole nibii fɛɛ, ni ehiaaa ni mɔ ko abi bo sane ko. Enɛ wɔkɛheɔ wɔyeɔ akɛ ojɛ Nyɔŋmɔ ŋɔɔ.” 31 Yesu hã amɛ hetoo akɛ: “Ani agbɛnɛ nyɛheɔ nyɛyeɔ? 32 Naa! Ŋmɛlɛtswaa lɛ miiba, anɔkwa eba, be mli ni nyɛbaagbɛ nyɛshwã ni nyɛteŋ mɔ fɛɛ mɔ baaya lɛ diɛŋtsɛ ewe, ni nyɛbaashi mi kome. Shi jeee mi kome ni, ejaakɛ Tsɛ lɛ kɛ mi yɛ. 33 Mikɛɛ nyɛ nibii nɛɛ koni nyɛtsɔ minɔ nyɛná toiŋjɔlɛ. Nyɛbaana amanehulu yɛ je lɛ mli, shi nyɛnáa ekãa! Miye je lɛ nɔ kunim.”\n^ Kwɛmɔ Yoh 9:22 sh. niŋ.\n^ Wiemɔ ni ji “lɛ” ni akɛtsu nii yɛ kkj. 13 kɛ 14 lɛ kɔɔ “yelikɛbualɔ lɛ” ni awie he yɛ kk. 7 lɛ he. Yesu kɛ wiemɔ ni ji “yelikɛbualɔ lɛ” tsu nii kɛwie mumɔ krɔŋkrɔŋ lɛ ní jeee mɔ ko, shi eji hewalɛ ko lɛ he oookɛɛ mumɔ krɔŋkrɔŋ lɛ, mɔ ko ni. Yɛ Hela mli lɛ, awieɔ wiemɔkuli ni ji “yelikɛbualɔ” lɛ he oookɛɛ eji mɔ ko kɛji nɔ ni ekɔɔ he lɛ po jeee gbɔmɔ diɛŋtsɛ.